Lansare de carte în zori ca după un sfârșit de lume, de Emanuel Guralivu
2025-01-17 19:00 - 20:00 (Europe/Helsinki) | Cărturești Pallas Iași, str. Palas 7A, Iași, România
Lansare de carte în zori ca după un sfârșit de lume, de Emanuel Guralivu
Vineri, 17 ianuarie, la ora 19.00, va avea loc lansarea volumului de poeme în zori ca după un sfârșit de lume, de Emanuel Guralivu, la Cărturești Pallas Iași (str. Palas 7A). Volumul a apărut la Editura Cartier, colecția Rotonda, coordonată de Emilian Galaicu-Păun.
Vor participa:
Emanuel Guralivu
Matei Hutopila
Moderator: Bogdan Crețu
„Au trecut 12 ani de la ultimul volum al lui Emanuel Guralivu, care a rămas în esență tot «un boxer cu pumnii fragili». Numai că acum poetul revine complet matur, capabil să-și transforme vulnerabilitatea în tactică de investigare analitică a sinelui și a lumii. Nu cred că există, de la Mircea Ivănescu încoace, poet care să fi transformat mai convingător discreția în principiu creator. În loc de retorism – lapidaritate și estetizare, în loc de lozinci și prefabricate ideologice – fuga punitivă, à la Thoreau, în simplitatea frustă și profundă a naturii, în loc de emfază și consemnare denotativă a banalității vieții – ridicarea la exemplaritate și simbol, în loc de romgleză și limbă de pal – un limbaj-sinteză, carnal și totodată estetizat. Poezia lui Emanuel Guralivu s-a esențializat, amintind, prin precizie și forța de sugestie, dar și prin acuitatea privirii care despică realitatea până la nervuri, prin luciditate și, nu în ultimul rând, prin intransigența tăioasă a privirii întoarse către sine (ca într-un ritual de seppuku), de poezia niponă. în zori ca după un sfârșit de lume mi se pare nu numai cea mai bună carte a autorului, ci și una care clasicizează douămiismul, selectând numai grăuntele necesar din biografism, din minimalism, nu în ultimul rând din reacția subtilă față de falsitatea lumii contemporane și ridicând viziunile paradisiace, solipsiste, străfulgerările de fericire domestică, dar și crizele, spaimele, nevrozele, la nivel de parabolă apocaliptică. E o carte de o delicatețe care nu este egalată decât de curajul de a contempla realitatea jupuită și de rafinamentul de samurai tandru & violent.” (Bogdan Crețu)
EMANUEL GURALIVU (născut la 31 octombrie 1981, Iași) a absolvit în 2004 Facultatea de Economie și Administrarea Afacerilor, Universitatea „Al. I. Cuza” din Iași, iar în 2007, Masterul de Hermeneutică literară din cadrul Facultății de Litere a aceleiași universități.
Cărți publicate: trupul meu dimineața, Editura Vinea, 2008; un boxer cu pumnii fragili, Editura Charmides, 2012.
Matei HUTOPILA este poet. Ultima carte publicată: Tișița, Editura Charmides, 2016.
Bogdan CREȚU este critic literar și scriitor. Cea mai recentă carte publicată e romanul Mai puțin decât dragostea, Editura Polirom, 2023.
Evenimentul este organizat de Librăriile Cărturești & Editura Cartier.
în zori ca după un sfârșit de lume, de Emanuel Guralivu (Rotonda). Broșată, 78 pag. Preț: 29 RON/ 119 MDL
Cartea poate fi cumpărată în toate librăriile bune din România și Republica Moldova.
De asemenea, poate fi comandată și online:
https://carturesti.ro/carte/in-zori-ca-dupa-un-sfarsit-de-lume-3767905062?p=1
https://cartier.ro/libraria/poezie/in-zori-ca-dupa-un-sfarsit-de-lume/

Peter Pomerantsev la Chișinău
2025-01-26 15:00 - 16:30 | Teatrul Luceafărul, str. Veronica Micle 7, Chișinău, str. Veronica Micle 7, Chișinău, Moldova, Republic of
Peter Pomerantsev la Chișinău
Dragi prieteni,
Duminică, 26 ianuarie, Chișinăul se va bucura de prezența unui invitat special: jurnalistul și cercetătorul Peter Pomerantsev, autor al volumelor premiate „Aventuri în Rusia de azi. Nimic nu este adevărat și totul este posibil, „Asta nu e propagandă! Aventuri în războiul cu realitatea” și „Cum să câștigi un război informațional. Propagandistul care l-a păcălit pe Hitler.”
S-ar părea că în epoca de azi ai acces la adevăr mai ușor decât oricând, doar la câteva clickuri distanță. Însă algoritmii, trolii și boții pot să ne păcălească chiar și pe cei mai inteligenți dintre noi. Ce povești alegem să credem? Cum rămânem imuni la manipulare? Vă invităm să explorăm aceste întrebări, precum și alte teme, duminică, 26 ianuarie, la ora 15.00, la Teatrul Luceafărul (str. Veronica Micle 7).
Intrarea este liberă în baza înregistrării în prealabil: https://forms.gle/avZJCUPpjfaChjtP6
Dialogul dintre Peter Pomerantsev și Mihail Sirkeli va avea loc în limba rusă, cu traducere în căști în limba română și engleză.
Peter POMERANTSEV s-a născut la Kîiv, în 1977. În 1978, familia s-a refugiat în RFG, după ce tatăl său, Igor Pomeranțev, a fost arestat de KGB pentru răspândirea literaturii antisovietice. Apoi, Igor și Lina Pomeranțev s-au mutat în Marea Britanie. După ce a absolvit Școala de la Westminster și Școala Europeană de la München, tânărul Peter a studiat literatura engleză și limba germană la Universitatea din Edinburgh. Între 2001 și 2010, Peter Pomerantsev (transcrierea în engleză a numelui primit la naștere: Piotr Pomeranțev) a locuit în Moscova, unde a urmat cursurile superioare pentru scenariști și regizori. În capitala Federației Ruse a lucrat, timp de mai mulți ani, ca producător TV, în special la compania privată TNT.
Din 2011, a scris cu regularitate articole despre Rusia în „Newsweek”, „The Atlantic Monthly”, definind regimul lui Putin drept „dictatură postmodernă”. Din 2015, este redactor asociat la „Coda Story”, platformă media online.
A publicat cărțile Nothing Is True and Everything Is Possible (2014), This Is Not Propaganda (2019), How To Win An Information War (2024), pentru care a luat mai multe premii importante. Aceste cărți au apărut la Editura Cartier, în 2022, cu titlul „Aventuri în Rusia de azi. Nimic nu este adevărat și totul este posibil, în 2023, „Asta nu e propagandă! Aventuri în războiul cu realitatea”, precum și în 2024, cu titlul „Cum să câștigi un război informațional. Propagandistul care l-a păcălit pe Hitler.”
Pomerantsev mai colaborează cu BBC, Guardian, London Review of Books și alte publicații prestigioase.
Mihail SIRKELI este jurnalist, fondatorul și directorul portalului Notka.md din Comrat.
Mai multe detalii despre cărțile autorului găsiți online: https://cartier.md/carte-autor/peter-pomerantsev/
Organizatori: Editura Cartier, Prochtenye, IPIS

Lansare de carte Doctrinele muncii și politica profesiunilor, de Victor Rizescu, la Librăria din Centru
2025-02-04 18:15 - 19:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Doctrinele muncii și politica profesiunilor, de Victor Rizescu, la Librăria din Centru
Marți, 4 februarie crt, la ora 18.15, la Librăria din Centru (bd. Ștefan cel Mare, nr.126) din Chișinău, va avea loc lansarea volumului Doctrinele muncii și politica profesiunilor, de Victor Rizescu, apărut la Editura Cartier în colecția Cartier istoric, coordonată de Virgil Pâslariuc.
Preț promoțional în ziua lansării.
Sesiune de autografe.
Alături de autor vor participa:
Andrei Cușco,
Nicolae Enciu,
Octiavian Țâcu
Moderator: Em.Galaicu-Păun
„Istoria intelectuală a României a oglindit, începând din secolul al XIX-lea, întregul spectru al gândirii europene. În același timp, dezbaterile românești au reflectat caracteristicile specifice ale țării, în cadrul regiunii sud est europene. Victor Rizescu a publicat numeroase lucrări despre gândirea social-politică românească, cu accent asupra corelațiilor politice diverse ale liberalismului local și ale criticilor formulate la adresa lui. Volumul de față conține o colecție de studii ale sale asupra sindicalismului și a proiectului de reorganizare corporatistă a statului român în perioada interbelică. Ele demonstrează anvergura problematicii respective în contextul epocii. Un veritabil tezaur de fapte inedite.” (Armin Heinen, profesor emerit, Universitatea din Aachen)
VICTOR RIZESCU este conferențiar la Facultatea de Științe Politice a Universității din București, cu studii de Istorie și de Filozofie la Universitatea din București, la Universitatea Central-Europeană și la Universitatea Oxford. Cărți publicate: Ideologii româneşti şi est europene, Bucureşti, Editura Cuvântul, 2008 (coord.); Tranziţii discursive. Despre agende culturale, istorie intelectuală şi onorabilitate ideologică după comunism, Bucureşti, Corint, 2012; Ideology, Nation and Modernization: Romanian Developments in Theoretical Frameworks, Bucureşti, Editura Universităţii din Bucureşti 2013; Canonul şi vocile uitate. Secvenţe dintr-o tipologie a gândirii politice româneşti, Bucureşti, Editura Universităţii din Bucureşti, 2015 (ed. a II-a București, Pro Universitaria, 2020); Development, Left and Right: Ideological Entanglements of Reformist Projects in Pre-communist Romania, București, Editura Universităţii din Bucureşti, 2018 (premiul „Nicolae Bălcescu” al Academiei Române); Statul bunăstării pe filiera românească. Fracturi ale dezvoltării și rupturi ale memoriei, București, Pro Universitaria, 2019; Eseuri despre politica memoriei. Accente și recalibrări aniversare București, Neverland, 2020. Dintre cărțile traduse și editate: Daniel Chirot, Schimbarea socială într-o societate periferică. Formarea unei colonii balcanice, Bucureşti, Corint, 2002; Daniel Chirot, coord., Originile înapoierii în Europa de Est. Economie și politică din Evul Mediu până la începutul secolului XX, Bucureşti, Corint, 2004; Constantin Stere, Scrieri politice şi filozofice, Bucureşti, Dominor, 2005.
Andrei CUȘCO este istoric. Cea mai recentă carte publicată (împreună cu Victor Taki): Basarabia în componența imperiului rus (1812 – 1917), Editura Cartier, 2024.
Nicolae ENCIU este istoric. Cea mai recentă carte publicată: 1918 pe ruinele imperiului spulberat de istorie. Basarabia în pragul modernității, Editura Arc, 2018.
Octavian ȚÎCU este istoric. Cea mai recentă carte publicată: Problema Basarabiei și relațiile sovieto-române în perioada interbelică (1918 – 1940), Editura Litera, 2024.
Emilian GALAICU-PĂUN este scriitor, redactor-șef al Editurii Cartier. Cea mai recentă carte:
Times New. Roman 12/18, Editura Cartier, 2024.
Doctrinele muncii și politica profesiunilor. Sindicalism, corporatism și cooperație în România interbelică de Victor Rizescu (Cartier istoric). Broșată, 168 pag. Preț: 39 RON/169 MDL
Poți procura cartea și online, oriunde ai fi. E simplu. Intră pe cartier.ro sau cartier.md:
Doctrinele muncii și politica profesiunilor

https://cartier.ro/libraria/istorie/doctrinele-muncii-si-politica-profesiunilor/
În Cartier istoric au mai apărut:
Cum să câștigi un război informațional, de Peter Pomeranstev. Traducere din engleză de Ioana Rotaru
Pogromul. Chișinăul și înclinarea istorie, de Steven J. Zipperstein. Traducere din engleză de Cristian Fulaș
Basarabia în componența Imperiului rus (1812 – 1918), de Andrei Cușco și Victor Taki. Traducere din limba rusă de Vevolod Ciornei
Diplomația Vechiului Regat 1878 – 1914, de Rudolf Dinu
Basarabia și nobilimea ei în secolul XIX – începutul secolului XX (vol. I și II), de Vladimir Morozan. Traducere din rusă de Vsevolod Ciornei
Cartea foametei, de Larisa Turea
În curând:
Ceaușescu. O biografie, de Traian Sandu. Traducere din franceză de Simona Modreanu
Viața lui Celine, de Frederic Vitoux. Traducere din franceză de Cristian Fulaș

Lansare de carte Lucrări de mentenanță pe Drumul Mătăsii, de Sorin Hadârcă, la Librăria din Centru
2025-02-13 18:15 - 19:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Lucrări de mentenanță pe Drumul Mătăsii, de Sorin Hadârcă, la Librăria din Centru
Joi, 13 februarie crt, la ora 18.15, la Librăria din Centru (bd. Ștefan cel Mare, nr.126) din Chișinău, va avea loc lansarea volumului de călătorie Lucrări de mentenanță pe Drumul Mătăsii, de Sorin Hadârcă, apărut la Editura Cartier în colecția Rotonda, coordonată de Emilian Galaicu-Păun.
Preț promoțional în ziua lansării.
Sesiune de autografe.
Participă:
Sorin Hadârcă
Alexandru Cosmescu
Vasile Ernu
Onorica Banciu
Moderator: Emilian Galaicu-Păun
„Sorin Hadârcă este o specie rară pe la noi: scriitorul călătoriilor. Are ochiul avizat al unui călător. El nu este un turist care ne spune ceea ce deja știm din pliantele de călătorie pline de locuri comune. Sorin Hadârcă are ochiul unui explorator care este curios să descopere ceea ce nu doar că nu știm, ci nici nu prea înțelegem. Iar după aceea face pentru cititor munca de dezvăluire a unei lumi la care noi nu avem acces. O face cu multă acuratețe, respect față de celălalt, pătrunzând în intimitatea lui fără a-i agresa spațiul. Știe să ne povestească cu măiestrie acea lume străină: să o traducă, să ne facă să o înțelegem, cunoaștem și să ne facă chiar să o iubim. Privim spre ea fascinați prin textul mărturiei sale și mai mereu ne lasă sentimentul că și noi suntem parte a călătoriei.” (Vasile Ernu)
SORIN HADÂRCĂ s-a născut la 17 noiembrie 1973 în or. Bălți. Licențiat al Facultății de Management a Academiei de Studii Economice din Chișinău, a lucrat la Banca Națională a Moldovei. Și-a urmat studiile în domeniul administrării afacerilor la Instituto de Empresa din Madrid, al cărui masterand devine în 2004. Întors în țară, a lucrat în domeniul politicilor publice. A participat în varii proiecte de consultanță internațională, inclusiv în Kazahstan, Kosovo și Georgia. În 2014 debutează la Editura Cartier cu volumul Zen la pachet. În anii 2014-2017 promovează politicile publice bazate pe dovezi în calitate de Lider de Echipă în Dhaka, Bangladesh. Impresiile autorului din această țară dar și din țările din regiune, în care a călătorit cu cerbicie, au stat la baza volumului Hrișca & Masala, publicat la Editura Cartier în 2019.
Alexandru COSMESCU este poet și filozof. Cea mai recentă carte publicată: Cine nu e mângâiat nu există. O antologie a Generației 2000 (împreună cu Anastasia Gavrilovici), Editura Cartier, 2021.
Vasile ERNU este scriitor. Cea mai proaspătă carte publicată: Generația canibală, Editura Polirom, 2024.
Onorica BACIU este consultant în politici publice.
Emilian GALAICU-PĂUN este scriitor și traducător, redactor-șef al Editurii Cartier. Cel mai recent volum: Times New. Roman 12/18, Editura Cartier, 2024.
Lucrări de mentenanță pe Drumul Mătăsii, de Sorin Hadârcă, (Rotonda). Broșată, 124 pag. Preț: 39 RON/169 MDL
Poți procura cartea și online, oriunde ai fi. E simplu. Intră pe cartier.ro, cu livrare din București, sau pe cartier.md, cu livrare din Chișinău.
În Rotonda au mai apărut:
Nord, de Dan Sociu
Regatul disfuncției, de Sorina Rîndașu
Un râs ca un zgomot de sticle sparte, de Cristina Drăghici
Politici de confidențialitate, de Sorin Despot
Nu doare când dormi, de Alina Țârcoman-Ochea
Nickel, de Cristina Hermeziu
În zori ca după un sfârșit de lume, de Emanuel Guralivu
Auzi cum cântă conestoga? de Doru Ciocanu
Înzecit, de Nicolae Popa
Și-am să devin erou. Texte egoiste, de Gheorghe Erizanu
Sindromul Joubert, de Tiberiu Neacșu
Legată cu funia de pământ, de Lorina Bălteanu
Casa mai multor primăveri (roman), de Alexandru Bordian
Jurnal precar, de Tamara Cărăuș
Kaulas (roman), de Gelu Diaconu
Singurătățile unei femei frumoase (proză scurtă), de Adrian Marcu
Hotel California (proza scurtă), de Constantin Cheianu
Dependența (roman), de Constantin Cheianu
Era lumină, era vânt, de Mariana Codruț (proză scurtă), de Mariana Codruț

Noaptea cărților deschise:
2025-03-06 00:00 - 2025-03-07 23:00 | Librăria din Hol, Librăria din Centru, Chișinău
6 martie, Noaptea cărților deschise: program prelungit, reduceri de 50 la sută, premiul Om de cuvânt 2025
Editura Cartier împlinește 30 de ani.
Cu această ocazie, joi, 6 martie crt, în Librăriile Cartier va avea loc Noaptea Cărților Deschise, ediția a XVI-a. Cărțile Cartier se vor vinde la jumătate de preț (Librăria din Centru, b-dul Ștefan cel Mare nr.126 și Librăria din Hol, str. București nr.68 și de pe cartier.md, librăria noastră online, cu livrare prin curieri).
Librăriile vor avea un program prelungit: de la ora 9.00 până la ora 23.00.
Autori Cartier vor fi în librării pentru autografe, recomandări.
Scriitori de top vor recomanda cărți de raftul întâi.
Premiul Om de Cuvânt 2025 va fi ales dintre cei șapte finaliști în seara de joi (de la 18.15), 6 martie, la Librăria din Centru. Trofeul Om de Cuvânt este creat de sculptorul Pavel Obreja.
Nominalizări:
Viorica Ataman, blogger
Dumitru Crudu, scriitor
Gelu Diaconu, scriitor
Petru Hadârcă, regizor
Silvia Hodorogea, jurnalistă TV
Slava Sambriș, regizor
Doina Stimpovschi, jurnalistă TV
Juriul este format din 5 persoane din cadrul echipei Cartier (librar, director vânzări, director artistic, redactor-șef, director). Nu poate fi influențat. E foarte subiectiv. E onest. Fiecare membru al juriului propune cinci candidați, primul având și punctaj maxim (5 puncte), ultimul 1 punct. Apoi facem totalurile celor cinci membri ai juriului. Învingătorul are maximum de puncte, acumulate din toate nominalizările. Premiul se oferă învingătorului o singură dată.
Laureații Om de cuvânt: Vladimir Beșleagă (2013), Maria Șleahtițchi (2014), Lucia Țurcanu (2015), Dorin Recean (2016), Eugen Lungu (2017), Mariana Jitari (2018), Vasile Romanciuc (2019), Victoria Cușnir (2020), Bogdan Crețu (2021), Nina Corcinschi (2022), Alexandru Cosmescu (2023), Ana Mărgineanu (2024).
Cărțile se vor vinde în limita stocului disponibil.
Puteți consulta lista cărților Cartier pe cartier.md sau cartier.ro.

Lansare de carte Ce mult mi-aș dori să stau de vorbă cu tata, de Natalia Pîntea, la Librăria din Centru
2025-03-27 18:15 - 19:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Ce mult mi-aș dori să stau de vorbă cu tata, de Natalia Pîntea, la Librăria din Centru
Joi, 27 martie crt, la ora 18.15, la Librăria din Centru (bd. Ștefan cel Mare, nr.126) din Chișinău, va avea loc lansarea volumului de poeme Ce mult mi-aș dori să stau de vorbă cu tata, de Natalia Pîntea, apărut la Editura Polisalm.
Preț promoțional în ziua lansării.
Sesiune de autografe.
Alături de autoare vor vorbi:
Irina Nechit
Cristina Dicusar
Moderator: Dumitru Crudu
„Citindu-i poezia, auzi în fiecare vers respirația ei adâncă, așa cum respiră oamenii după unele catastrofe care li se întâmplă sau după unele atacuri de panică. E o respirație profundă care umple cu oxigen poezia. Iar sufletele noastre, cu emoții. Dacă ar fi să-i caut înrudirile cu poeții români, aș zice că seamănă cu Ana Blandiana și Ruxandra Novac. E la fel de serafică și pură ca și cele două poete. Când o întâlnești pe stradă, ai impresia că plutește. Zâmbește întruna și se uită la lume cu ochi plini de uimire. Emană atâta bună dispoziție, că unii oameni o caută doar pentru a scăpa de tristețe sau depresie. Poezia ei este o combinație între seninătatea și candoarea din poezia Anei Blandiana și cruzimea angelică din poezia Ruxandrei Novac. Nu știu cum de-i reușește asta, dar îi reușește din plin, îi reușește fără să-și fi propus asta. Poezia Nataliei Pîntea este expresia firii ei deschise și sincere și rodul caracterului ei nobil și optimist. E o poezie care pur și simplu o să vă încânte.” (Dumitru CRUDU)
NATALIA PÎNTEA s-a născut pe 15 mai 1996 în satul Măcărești, raionul Ungheni, Republica Moldova. A absolvit Facultatea de Litere, a Universității de Stat din Moldova, specialitatea Limba și literatura română și limba engleză. Și-a continuat studiile la Facultatea de Jurnalism, în cadrul aceleiași universități, obținând un master în Științe ale Comunicării. Este membră a atelierului „Vlad Ioviță”, coordonat de Dumitru Crudu. A apărut cu poezie în revistele „Timpul”, „Argeș”, „Planeta Babel”, „O mie de semne”, „Prodigy”, „Meridianul Timișoara” ș.a.
Ce mult mi-aș dori să stau de vorbă cu tata este debutul editorial al Nataliei Pîntea.
Irina NECHIT este scriitoare. Cel mai proaspăt volum publicat: Maria și arma, Editura Prut, 2024.
Cristina DICUSAR este critic literar. Publică cronici și recenzii de întâmpinare în revista Timpul.
Dumitru CRUDU este scriitor. Cea mai recentă carte publicată este volumul de proză scurtă Ora cinci și șapte minute, Editura Humanitas, 2022.
Ce mult mi-aș dori să stau de vorbă cu tata, de Natalia Pîntea. Broșată, 72 pag. Preț: 99 MDL/23 RON.

Lansare de carte Ce va rămâne, de Adelina Labic-Lungu, la Librăria din Centru
2025-04-03 18:15 - 19:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Ce va rămâne, de Adelina Labic-Lungu, la Librăria din Centru
Joi, 3 aprilie crt, la ora 18.15, la Librăria din Centru (bd. Ștefan cel Mare, nr.126) din Chișinău, va avea loc lansarea volumului de poeme Ce va rămâne, de Adelina Labic-Lungu, apărut la Editura Polisalm.
Preț promoțional în ziua lansării.
Sesiune de autografe.
Participă:
Adelina Labic-Lungu
Maria Ivanov
Dumitru Crudu
Nadejda Ivanov
Moderator: Gheorghe Erizanu
„Adelina Labic-Lungu face parte din acel gen poetic pentru care existența și amenințările ei nevăzute sunt un combustibil amar și prețios. Ai senzația citindu-I poemele scurte, ușor moralizatoare, copleșite de delicatețe și revoltă, că poeta a dezvoltat niște simțuri anume. Dacă lumea pe care o descrie n-ar fi una dramatică, tragică, aș fi înclinat să îl citez pe Caragiale. Ea simte enorm. Toate micile și marile tragedii îi stimulează discursul liric.
Amintirile din epoca sovietică, orașul părăsit, locul măcelurilor de odinioară, războiul de peste graniță, toate aceste lucruri construiesc în filigran, într-o dulce amară resemnare o imagine nouă: lumea care ar fi putut fi, dar nu a fost niciodată.
Poemele Adelinei se citesc ușor, ca o poveste, ca o viață care trece prin fața ochilor.” (Florin Iaru)
ADELINA LABIC-LUNGU (6 noiembrie 1976, s. Meleșeni, Călărași, Republica Moldova) a absolvit Colegiul Pedagogic din or. Călărași (1996), după care a urmat Facultatea de Filosofie și Psihologie, specialitatea Sociologie și Limba Italiana a Universității de Stat din Moldova. A studiat Filosofie Socială, un semestru, la Universitatea din Liechtenstein și are un masterat în Sociologie, obținut la Universitatea de Stat din Moldova. A activat în sectorul non-guvernamental, în organizații internaționale și proiecte ale Băncii Mondiale, implementate în Republica Moldova.
În anul 2018, a debutat în revista „Rotonda Valahă” cu un grupaj de poezii. În decembrie 2020, a publicat volumul de nuvele scurte pentru copii Semințe de cer (Editura Epigraf), urmat de cartea de poezii pentru copii Într-un cuib de rândunici (Editura Bestseller, 2022). Obține Premiul „Nicolae Dabija” din cadrul Concursului „Radu Cârneci”, oferit de Editura Betta din România, și, în anul 2021, îi este publicat volumul de poeme Nervul Metaforei.
Colaborează la revista „Timpul din România”, ediția din Republica Moldova, în calitate de redactor, unde publică interviuri, cronici de carte, teatru și film, poezii și nuvele scurte. A mai publicat în revistele „Hyperion” și „Meridianul de Timișoara”, pe platforma de proze scurte Laconic și pe platforma literară independentă Literomania.
Maria IVANOV este scriitoare. Cel mai recent volum publicat: Totul va fi bine, Editura Prut, 2022.
Dumitru CRUDU este scriitor. Cea mai recentă carte publicată este volumul de proză scurtă Ora cinci și șapte minute, Editura Humanitas, 2022.
Nadejda IVANOV este critic și istoric literar. Cel mai recent volum publicat: Mircea Eliade. Oglinzilr arhetipale ale erosului, Editura Epigraf, 2022.
Gheorghe ERIZANU este editor. Cel mai recent volum publicat: Și-am să devin erou. Texte egoiste, Editura Cartier, 2023.
Ce va rămâne, de Adelina Labic-Lungu. Broșată, 48 pag. Preț: 79 MDL/19 RON.

Lansare de carte Femeia cu ochi de șoim, de Lilia Bicec-Zanardelli, la Librăria din Centru
2025-04-08 18:15 - 19:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Femeia cu ochi de șoim, de Lilia Bicec-Zanardelli, la Librăria din Centru
Marți, 8 aprilie crt, la ora 18.15, la Librăria din Centru (bd. Ștefan cel Mare, nr.126) din Chișinău, va avea loc lansarea volumului de proză scurtă Femeia cu ochi de șoim, de Lilia Bicec-Zanardelli, apărut la Editura Polisalm.
Preț promoțional în ziua lansării.
Sesiune de autografe.
Participă:
Lilia Bicec-Zanardelli
Larisa Turea
Claudia Partole
Moderator: Gheorghe Erizanu
Cartea Femeia cu ochi de șoim este o colecție de nuvele cu o tematică diversă, dar în majoritatea predomină „ochiul”, organ care îndeplinește nu doar un rol important în organismul nostru, dar și simbol al iluminării și înțelepciunii interioare. Metaforic, ochiul este ca un caleidoscop, în care se reflectă trecerea vieții, ca un binoclu, prin care poți privi în depărtare, spre viitor. Toate personajele sunt optimiste și cred cu toată certitudinea că, într-o zi, visul lor se va realiza, fiindcă nimic în lume nu este întâmplător: nici aventurile de dragoste, nici misterele. În viață totul are un rost cu început și sfârșit.
În această colecție se evidențiază printr-un accentuat realism magic nuvelele în care animalele, plantele și obiectele devin personaje principale. Ele sunt subconștientul nostru și dau narațiunii un ritm melodic și profund.
LILIA BICEC-ZANARDELLI s-a născut la 2 martie 1965, în satul Viișoara, raionul Glodeni, din Republica Moldova, în familia unor foști deportaţi în Siberia. Licenţiată a Facultăţii de Jurnalistică a Universităţii de Stat din Chișinău. A lucrat la redacţiile gazetelor raionale din Căinari și Glodeni, apoi la publicaţia liberă Accent provincial din judeţul Bălţi. Fondatoarea revistei Moldbrixia news (în română şi italiană); din 2013, corespondent al cotidianului Giornale di Brescia.
Cărți publicate: Testamentul necitit, roman epistolar, Editura Cartier, 2009, în italiană Miei cari figli, vi scrivo, Editura Einaudi, Torino, 2013; Bumerang, roman, Editura Cartier, 2016, apărut în italiană la Editura Europa Edizioni, 2018; Donna e…, antologie de proză scurtă a femeilor din Italia, Editura Rai Com Spa, Roma, 2014; Moldova, istorie orală (antologie de istorii ale femeilor din lume: Franţa, Albania, Argentina, Marocco, Siria etc. – „La tela di Penelope”), Editura Moica, Brescia, 2014. Prezentă în antologia Novel of the World, Editura Mondadori, Milano cu nuvela Mămăligă cu dor de casă, antologie lansată la EXPO, Milano 2015; Lagărul 33, roman, Editura Cartier, 2020, tradus în italiană cu titlul O dragoste siberiană.
Larisa TUREA este jurnalistă și critic teatral. Cel mai recent volum publicat: Cartea foametei, Editura Cartier, 2022.
Claudia PARTOLE este scriitoare. Cea mai recentă carte publicată este volumul pentru copii Farfallone, motanul-fluture, Editura Prut, 2024.
Gheorghe ERIZANU este editor. Cel mai recent volum publicat: Și-am să devin erou. Texte egoiste, Editura Cartier, 2023.
Femeia cu ochi de șoim, de Lilia Bicec-Zanardelli. Broșată, 136 pag. Preț: 169 MDL/39 RON.

Lansare de carte tzara mea & Capcanele identității, de Tamara Cărăuș, la Librăria din Centru
2025-04-17 18:15 - 19:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
tzara mea & Capcanele identității, de Tamara Cărăuș, la Librăria din Centru
Joi, 17 aprilie crt, la ora 18.15, la Librăria din Centru (bd. Ștefan cel Mare, nr.126) din Chișinău, va avea loc lansarea volumului tzara mea & Capcanele identității, de Tamara Cărăuș, apărut la Editura Cartier în colecția Cartier popular, coordonată de Gheorghe Erizanu.
Preț promoțional în ziua lansării. Sesiune de autografe.
Participă:
Tamara Cărăuș
Anastasia Condruc
Mihaela-Olivia Pila
Cristian Hîrștioagă
Oleg Serebrian
Virgil Pâslariuc
Moderator: Gheorghe Erizanu
„Între aceste coperți se adună două texte care au fost două cărți separate: tzara mea, publicată în 2001, și Capcanele identității, publicată în 2011. Deceniul scurs între publicarea celor două cărți e marcat de o dublă ieșire din capcana căutării identității naționale, căci capcana a fost cu un dublu mecanism de prindere: o cursă cotidiană, întinsă zi de zi, și o cursă teoretică asemenea unui văl gros pe ochi. În tzara mea deconstruiam discursurile care mă încadrau în „voi, studenții basarabeni în Romania”. Sub auspiciile unui poem de Tristan Tzara, puneam cele două corpuri ale țării în trei valize și, eliberată dadaist de povara țărilor și identității, mergeam mai departe. Iar acea eliberare genera un optimism motivant, care m-a dus direct în cealaltă cursă. Am vrut să îndrept lumina ce îmi părea mie că vine dinspre teorii și asupra celorlalți care treceau printr-o autentică, dar iritantă nedumerire, întrebându-se aprig ce limbă vorbesc și cine/ce sunt. Înfruntarea cu principiul nevăzut, dar fondator al științelor numite sociale, precum că lumea e împărțită în națiuni și fiecare trebuie să aibă o națiune cum are un nas și două urechi, a durat un deceniu, iar Capcanele identității e povestea acestei înfruntări. Intrată de un sfert de veac în secolul 21 și în posesia unor tehnologii avansate, lumea, de la un capăt la altul, se afundă în mlaștina naționalistă, „își ia țările înapoi”, duce
războaie pentru teritorii, reia discursuri și gesturi otrăvitoare sfidând istoria… Reeditarea acestor două cărți trage din nou vălurile identitare de pe ochi și e o intervenție în contextul politic prezent.” (Tamara Cărăuș)
TAMARA CĂRĂUȘ (n. 1972) a studiat filosofie și litere la Universitatea din București, cu doctoratul susținut, în 2001, la aceeași universitate. A desfășurat proiecte de cercetare în cadrul mai multor instituții: Colegiul Noua Europă, Universitatea din București, Universitatea din Oxford, Universitatea din Uppsala, Universitatea din Groningen, Universitatea din Rijeka, Institut für die Wissenschaften vom Menschen, Viena, Academia de Științe a Poloniei ș.a. A publicat mai multe articole științifice și a coordonat volumele Cosmopolitanism and the Legacies of Dissent (Routledge, 2014), Cosmopolitanism Without Foundations (Zeta Books, 2015), Re-Grounding Cosmopolitanism: Towards Post-Foundational Cosmopolitanism (Routledge, 2016), Migration, Protest Movements and the Politics of Resistance. A Political Philosophy of Cosmopolitanism (Routledge 2018). A publicat cărțile tzara mea (Editura Arc, 2000), Efectul Menard (Editura Paralela 45, 2003), Capcanele identității (Editura Cartier, 2011), Limba de hârtie (Editura Cartier, 2017, ediția II 2019), Militant Cosmopolitics. Another World Horizon (Edinburgh University Press, 2022) și Jurnal precar (Editura Cartier, 2022), volum care vă apărea și în traducere germană.
Anastasia CONDRUC, redactoră-șefă moldova.org, editoarea volumului Subiectiv. Prima dată (Cele mai bune eseuri din concursul Subiectiv), apărut la Editura Cartier în 2023.
Oleg SEREBRIAN este scriitor și diplomat. Cele mai recente cărți publicate: romanul Pe contrasens (ediția a II-a), Editura Cartier, 2022; Politică și geopolitică (ediția a II-a), Editura Cartier, 2023.
Mihaela-Olivia PILA este studentă la Universitatea Babes-Bolyai din Cluj.
Cristian HÎRȘTIOAGĂ este student la Academia de Studii Economice din București.
Virgil PÂSLARIUC este istoric și coordonatorul colecție Cartier istoric.
Gheorghe ERIZANU este editor. Cel mai recent volum publicat: Și-am să devin erou. Texte egoiste, Editura Cartier, 2023.

tzara mea & Capcanele identității, de Tamara Cărăuș, (Cartier popular). Legată, 424 pag. Preț: 69 RON/299 MDL

Poți procura cartea și online, oriunde ai fi. E simplu. Intră pe cartier.ro, cu livrare din București, sau pe cartier.md, cu livrare din Chișinău.

În Cartier popular au mai apărut:
Times New. Roman 12/18, de Emilian Galaicu-Păun
Ginta latină (Amintiri. Inedite), de Ion Druță
Fragmente (eseu), de Arthur Suciu
Legată cu funia de pământ (roman), de Lorina Bălteanu
Subiectiv. Prima dată. Cele mai bune eseuri din 2023 de pe moldova.org
Orașul promis (roman), de Valentina Șcerbani
Povestea domniței Marina și a basarabeanului necunoscut (roman), de Tatiana Niculescu

Lansare de carte Fantoma blondă, de Boris Cremene, la Librăria din Centru
2025-04-24 18:15 - 19:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Fantoma blondă, de Boris Cremene, la Librăria din Centru
Joi, 24 aprilie crt, la ora 18.15, la Librăria din Centru (bd. Ștefan cel Mare, nr.126) din Chișinău, va avea loc lansarea volumului Fantoma blondă, de Boris Cremene, apărut la Editura Cartier în colecția Rotonda, coordonată de Em.Galaicu-Păun.
Preț promoțional în ziua lansării.
Sesiune de autografe.
Participă:
Boris Cremene
Mircea V.Ciobanu
Ivan Pilchin
Ion Munteanu
Ion Gârneț
Vlad Rusnac
Maxim Guvir
Radu Moraru
Moderator: Em.Galaicu-Păun
„A stat în Brazilia, Irlanda, China, Statele Unite ale Americii, Norvegia, Franța, Anglia, Spania, Portugalia și de fiecare dată a luat cu el câte ceva de prin lumile astea. O iubire, o situație, un peisaj, un dialog, o aromă, o privire fugară, un gust, o adiere a dorului de ducă. Boris Cremene e un soi pur de călător. E ca un mozaic imens, alcătuit dintr-o mulțime de cioburi în care trăiesc tot atâtea lumi. E un prieten de mare preț, un aventurier dotat cu simțul măsurii și un visător nepotolit. Dincolo de orice descriere, Boris Cremene e un actor născut, nu făcut. Un povestitor care își expune propriile istorii de viață, mutând scena într-o carte.” (Cătălin Ștefănescu)

BORIS CREMENE s-a născut pe 2 iunie 1961 în satul Ciutulești, Florești. De mic copil, a visat să devină actor. În 1989, a absolvit Conservatorul de Stat din Chișinău, Facultatea Teatru Muzical, fiind angajat la primul teatru muzical pentru copii și tineret, „Ginta Latină”. Devine unul dintre fondatorii Teatrului „Eugène Ionesco” (1991); joacă în spectacole de rezonanță, cum ar fi: Cântăreața cheală, Chirița în provincie, Voci în lumina orbitoare, Pescărușul, Hamlet etc. În 1998, pleacă în străinătate. Locuiește în São Paulo, Dublin, Beijing, Oslo, New York, Londra, Paris, Lisabona, unde lucrează în diferite domenii: actor, profesor de teatru, traducător. Își începe cariera literară la revista „Punkt” din Chișinău și, ulterior, la „Catchy” din București. În 2021, revine acasă și este angajat în calitate de consilier al ministrului Culturii și actor la Teatrul „Alexie Mateevici”. Realizează proiecte importante cu dramaturgul Ivan Vîrîpaev, dar și cu Opera din Rom Opera din Iași și București. În prezent, este diplomat, lucrează în calitate de consilier pentru cultură, educație, social și mass-media la Ambasada Republicii Moldova din București. Fantoma blondă este debutul editorial al lui Boris Cremene.

Mircea V.CIOBANU este scriitor și critic literar. Cele mai recente volum publicat: Biblioteca, Editura Junimea, 2022 și Un tărâm al literarului, Editura Arc, 2022.

Ivan PILCHIN este scriitor și traducător. Cel mai recent volum publicar: Și tu, Iohanan, Editura Arc, 2024.

Ion MUNTEANU este actor la Teatrul Fără Nume.
Ion GÂRNEȚ este actor la Teatrul Fără Nume.
Vlad RUSNAC este actor la Teatrul Fără Nume.
Maxim GUVIR este actor la Teatrul Fără Nume.
Radu MORARU este actor la Teatrul Fără Nume.
Emilian GALAICU-PĂUN este scriitor și traducător, redactor-șef al Editurii Cartier. Cel mai recent volum: Times New. Roman 12/18, Editura Cartier, 2024.

Fantoma blondă, de Boris Cremene (Rotonda). Broșată, 152 pag. Preț: 39 RON/169 MDL

Poți procura cartea și online, oriunde ai fi. E simplu. Intră pe cartier.ro, cu livrare din București, sau pe cartier.md, cu livrare din Chișinău.

În Rotonda au mai apărut:
M-a făcut mama existențialist, de Constantin Cheianu
Lucrări de mentenanță pe Drumul Mătăsii, de Sorin Hadârcă
Nord, de Dan Sociu
Regatul disfuncției, de Sorina Rîndașu
Un râs ca un zgomot de sticle sparte, de Cristina Drăghici
Politici de confidențialitate, de Sorin Despot
Nu doare când dormi, de Alina Țârcoman-Ochea
Nickel, de Cristina Hermeziu
În zori ca după un sfârșit de lume, de Emanuel Guralivu
Auzi cum cântă conestoga? de Doru Ciocanu
Înzecit, de Nicolae Popa
Și-am să devin erou. Texte egoiste, de Gheorghe Erizanu
Sindromul Joubert, de Tiberiu Neacșu
Legată cu funia de pământ, de Lorina Bălteanu
Casa mai multor primăveri (roman), de Alexandru Bordian
Jurnal precar, de Tamara Cărăuș
Kaulas (roman), de Gelu Diaconu

Lansarea volumului „Aicea-i și raiul, și iadul. Republica Moldova: un veac de istorie trăită” de Paula Erizanu
2025-05-27 18:15 - 19:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Marți, 27 mai, la ora 18.15, vă invit la lansarea volumului meu „Aicea-i și raiul, și iadul. Republica Moldova: un veac de istorie trăită”, care va avea loc la Librăria din Centru (bd. Ștefan cel Mare 126). Voi țese, în dialog, împreună cu trei dintre cei care au devenit personaje în carte, dar și cu ajutorul publicului, o istorie a Republicii Moldova, așa cum a fost ea simțită la firul ierbii.
Iosif Zambilovici a fost inginer și om de afaceri, iar în volum împărtășește istorii de familie despre pogromul din 1903-1904, despre serviciul său militar în Orientul Mijlociu, despre violență, despre primul milion făcut în perioada lui Gorbaciov, cu nasturi, despre atacul raider prin care i s-ar fi furat compania, pe care ar fi găsit-o în raportul Kroll.
Aurel Matei este veteran de război. Vine dintr-o familie de deportați, a luptat în Afghanistan, a lucrat în structura sovietică de forță OMON încă de la înființarea sa, pentru ca apoi să participe în războiul ruso-moldovenesc din Transnistria de partea Moldovei. În aprilie 2009, spune că a încercat să împace protestatarii cu poliția la demonstrații, pentru a evita vărsarea de sânge. În 2022, s-a alăturat armatei ucrainene, unde a înființat unitatea de români și basarabeni Getica.
Gabriel Istratii este cercetător și traducător. Face parte din generația copiilor crescuți de frați și de surori, în timp ce mama sa lucra în Rusia. În volum, Gabriel împărtășește din experiențele sale, vorbind despre sărăcie, despre viața muncitorilor ilegali în Moscova, despre ruperea ciclului violenței, despre naționalism, despre cum a început să își cunoască mama abia pe la 25 de ani, când ea a revenit acasă, la o săptămână de la marea invazie a Rusiei în Ucraina.
De asemenea, vom asculta în premieră piesa Vers pervers, compusă de BORȘ (Mădălina Ciocanu), pornind de la Cartea Foametei, de Larisa Turea.
Despre volum au scris autoarele Tatiana Țîbuleac (R. Moldova) și Gabriela Adameșteanu (România), precum și criticul literar Carmen Mușat:
„Reconfirmându-și talentul de prozatoare și interesul pentru inovație, Paula Erizanu vine cu un surprinzător docu-fiction, un adevărat roman istoric, alcătuit dintr-un uriaș puzzle de mărturii. Vocile, fermecător de autentice, ale supraviețuitorilor unei lumi măturată de abuzuri, deportări, jafuri, prinsă între războaie (inclusiv cel din Ucraina) transmit un paradoxal și reconfortant sentiment al vieții care răzbește prin încercările istoriei, luând-o mereu de la capăt. Cu multă discreție, autoarea arată saltul cultural și civic făcut de copii crescuți în sărăcia și violența unei societăți tradiționale pe care o schimbă treptat.
„Aicea-i și raiul, și iadul” este o carte esențială pentru a înțelege nu doar ultima sută de ani de singurătate ai Republicii Moldova, aflată la confluența între culturi și etniii, ci și identitatea și deschiderea spre lume a moldovenilor, statornici și în același timp, migratori, cosmopoliți și legați de teritoriul lor.” (Gabriela Adameșteanu)
„„Aicea-i și raiul, și iadul” nu e doar un titlu de carte, ci adevărul in nuce cu privire la condiția umană. Ca o Șeherezadă contemporană, Paula Erizanu colecționează poveștile emoționante ale celor din jurul ei și le spune mai departe, pentru a le salva. Densă, articulată pe mai multe voci, care se împletesc într-o țesătură narativă de mare diversitate umană, această docudramă istorică și socială, încadrată într-o ramă autobiografică, impresionează prin autenticitate. Nu doar roman și nu doar confesiune autobiografică, ci și una, și alta, în proporții bine dozate, cartea Paulei Erizanu oferă o secțiune transversală prin întregul secol XX, răsfrânt în destinele unor oameni obișnuiți, condamnați să suporte Istoria ale cărei victime devin. Un caleidoscop tulburător al demnității și ticăloșiei umane, în care lumina și întunericul nu sunt niciodată absolute, ci desfăcute în nenumărate stadii intermediare.” (Carmen Mușat)
„Mărturiile culese de Paula Erizanu ne demonstrează încă o dată că moldovenii știu despre trecutul lor mai mult de la alții și mai puțin de la oamenii locului. Pentru prima dată vocile minorităților, ale marginalilor, ale refugiaților și ale emigranților se împletesc într-o poveste comună care vine să umple găurile albe ale unui secol basarabean. „O carte care crește”, spune Paula Erizanu, și chiar asta este, o carte care ne face mai conștienți.” (Tatiana Țîbuleac)
Detalii: https://cartier.md/libraria/istorie/aicea-i-si-raiul-si-iadul/

Bookfest 2025
2025-05-28 09:00 - 2025-06-01 20:00 | Romexpo, pavilionul B2
Noutăți și lansări Cartier la Bookfest 2025
Dragi prieteni,
Editura Cartier revine cu noutăți, dezbateri și lansări de carte pe toate gusturile și pentru toate vârstele la Bookfest.
Din ficțiune, vă recomandăm romanul cu haz despre copilărie în comunismul târziu Tot ce rămâne, de George C. Dumitru, romanul erotic Splendida poveste accident, de Dumitra Râșnoveanu sau romanul politic Frica, de Daniela Rațiu, despre destinul uneia dintre cele mai controversate figuri din istoria română, Ana Pauker. La granița dintre ficțiune și nonficțiune găsiți Aicea-i și raiul, și iadul. Republica Moldova: un veac de istorie trăită, de Paula Erizanu.
Din nonficțiune, vă recomandăm Ceaușescu. Dictatorul ambiguu, de Traian Sandu, Tzara mea. Capcanele identității, de Tamara Cărăuș, Viața lui Céline, de Frédéric Vitoux.
Memorii, jurnale, amintiri fără perdea găsiți în M-a făcut mama existențialist, de Constantin Cheianu, O autobiografie graffiti de Ruxandra Cesereanu, Fantoma blondă, de Boris Cremene, De la Toulouse-Lautrec în port la Rotterdam. Interviuri cu Nora Iuga, 2014–2024, de Angela Baciu.
Din poezie, nu ratați antologiile de colecție de Ioan Es. Pop, Angela Marinescu, Ion Caraion, Octavian Soviany, Răzvan Țupa, precum și volumele Piciorul meu de trandafir, de Clara Caradimu și tot ce-i suav produce tăieturi, de Codruța Simina.
Dintre albumele de artă, vă recomandăm Arta covoarelor vechi basarabene, de Gheorghe Mardare, Chișinău, Mon Amour, de Veronique North-Minca, precum și a doua ediție a volumului colectiv de fotografie contemporană tânără Raw Moldova.
Dintre cărțile pentru copii, vă puteți delecta cu Frunzulița și Andalunda, de Péter Demény, sau cu seria dedicată labradorului Goldie, de Cristian Fulaș.
Iar ca să vorbiți românește corect, luați Dicționarul greșelilor de limbă, de Valentin Guțu.
Scriitorul portughez Gonçalo M. Tavares, despre care José Saramago spunea că ar putea câștiga cândva Nobelul literar, iar Alberto Manguel îl consideră unul din marile nume ale literaturii universale, se va întâlni cu cititorii români la ediția din acest an a Salonului Internațional de carte Bookfest. La Editura Cartier a apărut volumul Jurnalul pandemiei, de Gonçalo M. Tavares, în traducerea Siminei Popa.
Vă așteptăm și la evenimentele noastre:
Sâmbătă, 31 mai, 2025
15.30-15.55. Scena Agora
Dezbatere: Cărțile, fețele și amintirile comunismului, pornind de la
volumele Frica de Daniela Rațiu, Tot ce rămâne, de George C.Dumitru. Participă: Daniela Rațiu, George C.Dumitru, Cristian Fulaș, Vasile Bănescu, Clara Mareș. Moderează Paula Erizanu.
16.00-16.25. Scena Agora
Lansarea volumului de poeme Tot ce-i suav produce tăieturi, de
Codruța Simina. Participă: Codruța Simina, Cosmin Perța, Raluca Feher, Diana Popescu. Moderează: Răzvan Țupa.
16.30-16.55. Scena Agora
Lansarea volumului de poeme Piciorul meu de trandafir, de Clara
Caradimu. Participă: Clara Caradimu, Irina Francesca Ion. Moderează Răzvan Țupa.
18.00-18.25. Scena Agora
Lansarea volumului Aicea-i și raiul, și iadul. Republica Moldova: un veac de istorie trăită, de Paula Erizanu. Participă: Paula Erizanu, Carmen Mușat, Gabriela Adameșteanu. Moderează: Ioana Pelehatăi.
18.30-19.25. Scena Agora
Dezbatere: Scrisul de plăcere, pornind de la volumele Splendida
poveste accident, de Dumitra Râșnoveanu, De la Toulouse-Lautrec în port la Rotterdam, Interviuri cu Nora Iuga, de Angela Baciu. Participă: Dumitra Râșnoveanu, Nora Iuga. Moderează: Angela Baciu.
Duminică, 1 iunie
13.00-13.25. Scena Agora
Lansarea volumului Frunzulița și Andalunda, de Peter Demeny. Ilustrații de Anca Smărăndache. Participă: Peter Demeny, Adina Popescu, Anca Smărăndache. Moderează: Ema Cojocaru.

Lansare de carte Ilustrația de modă în Republica Moldova, de Eugen Reabenchi, la Librăria din Centru
2025-06-26 17:15 - 18:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Ilustrația de modă în Republica Moldova, de Eugen Reabenchi, la Librăria din Centru
Joi, 26 iunie crt, la ora 17.15, la Librăria din Centru (bd. Ștefan cel Mare, nr.126) din Chișinău, va avea loc lansarea volumului Ilustrația de modă în Republica Moldova, de Eugen Reabenchi, apărut la Editura Cartier în colecția Art, coordonată de Vitalie Coroban.
Preț promoțional în ziua lansării.
Sesiune de autografe.
Participă:
Eugen Reabenchi
Angela Doina-Bezuțchi
Ana Simac
Florina Breazu
Moderator: Em. Galaicu-Păun
„Designerii vestimentari creează mai mult decât haine, modă sau stil. Ei își creează propria filozofie, care, depășind testele timpului, devine eternă. De aceea am decis să reamintesc o parte din activitatea de bază a unui designer, a cărui relevanță nu poate fi ștearsă de timp – o simbioză a desenului, tehnologiilor și a modei.” (Eugen Reabenchi)
EUGEN REABENCHI s-a născut pe 14 mai 1979 în Vadul-lui-Vodă. A studiat la Universitatea Tehnica „Gheorghe Asachi” din Iasi, Romania (2000) și Universitatea Relații Internaționale, facultatea Arte Decorative și Design „Perspectiva INT” din Chisinau (2005).
Este șef al caterdrei Arta Decorativă la Facultatea Arte Plastice şi Design a Universitaţii Pedagogice de Stat „Ion Creangă” din Chişinău. A fost director artistic pentru brandul vestimentar „Mirush” / “ Mirush maternyti” (2012), mentor design fashion la școala de modă „Shator Fashion School” Chișinău (2018), mentor design fashion graphic la ZIP HOUSE Chișinău (2019). Din 2020 este asistent universitar.
A publicat manual pentru studenții de la design vestimentar Influența tehnologiilor moderne asupra creării formei costumului istoric stilizat, Editura UPSC, 2025; suportul de lecții Tipologia colecțiilor vestimentare, Editura UPSC, 2023; suportul de lecții Tehnologia ECOPrint și vopsirea cu coloranți naturali, Editura UPSC, 2022.
Peste hotare a publicat volumele: Plan prusac pe textil, Kîiv, KNUD, 2023; Aнализ и прогнозирования модных тенденций. Как социальные тренды влияют на моду, Kîiv, KNUD, 2023; Metode eficiente de studiu individual al studenților în realizarea creativă a designului textil, Kîiv, KNUD, 2024.
Angela DOINA-BEZUȚCHI este profesor și designer vestimentar.
Ana SIMAC este decana facultății Arte Vizuale și Design a Universității Pedagogică de Stat „Ion Creangă”.
Florina BREAZU este pictor și critic de artă, președintele Uniunii Artiștilor Plastici din Republica Moldova. Cea mai proaspătă carte ilustrată: O mie și una de eu fără umbre, de Radmila Popovici, Editura Cartego, 2024.
Emilian GALAICU-PĂUN este scriitor și traducător, redactor-șef al Editurii Cartier. Cel mai recent volum: Times New. Roman 12/18, Editura Cartier, 2024.
Ilustrația de modă în Republica Moldova (ediție română & engleză), de Eugen Reabenchi (Art). Traducere în engleză de Andrei Prohin. Legată, supracopertă, 112 pag. Preț: 89 RON/389 MDL
Poți procura cartea și online, oriunde ai fi. E simplu. Intră pe cartier.ro, cu livrare din București, sau pe cartier.md, cu livrare din Chișinău.
În colecția Art au mai apărut:
Chișinău, mon amour (ediție română & franceză), de Veronique North-Minca
Arta covoarelor vechi, de Gheorghe Mardare
RAW Moldova. Fotografie documentară colectivă 2012 – 2023, de Lucia Lupu ș.a.
Arta covoarelor vechi, de Gheorghe Mardare
Gheorghe Bezviconi, un aristocrat al istoriei, de Iurie Colesnic
Album (ediție română & engleză), de Iurie Platon

Lansarea volumului de proză Al nostru, de Mihai Răcilă
2025-07-03 17:15 - 18:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Al nostru, de Mihai Răcilă, la Librăria din Centru
Joi, 3 iulie crt, la ora 17.15, la Librăria din Centru (bd. Ștefan cel Mare, nr.126) din Chișinău, va avea loc lansarea volumului de proză Al nostru, de Mihai Răcilă, apărut la Editura Cartier în colecția Rotonda, coordonată de Em.Galaicu-Păun.
Preț promoțional în ziua lansării.
Sesiune de autografe.
Participă:
Eugenia Negru
Lidia Prisac
Ion Valer Xenofontov
Moderator: Em.Galaicu-Păun
„ – Nu am chef de baie, îi spun în timp ce îl apuc de mână.
– Nici eu, îmi spune el, dar mama nu o să ne lase așa. Încuviințez și îi zâmbesc. Da, pe mama nu o poți lua cu zăhărelul seara, dacă e de spălat la spălat, fără mari dulcegăreli. Rutina, bat-o s-o bată. Am încercat câteva ori să nu-i fac pe plac și m-a trezit blocat între picioarele ei și cu capul în vană. Urăsc să mă spăl. Și când te uiți la picioarele mele, nu sunt atât de murdare, așa, un pic pe margini și
sub merișor, în rest, nici nu se observă. M-am întins pe pat, epuizat complet. Burta era plină de porumb fierți trupul curat. Cu mama seara nu te pui.” (Mihai Răcilă)
MIHAI RĂCILĂ (născut în 1994, în s. Mereni, Cimișlia) este al treilea copil în familia lui Ion și a Verei Răcilă. A absolvit gimnaziul din localitate, după care și-a continuat studiile liceale la Chișinău. În anul 2017 obține licența în științe agricole la UASM. A studiat un an la Universitatea de Științe Aplicative din orașul Tartu, Estonia, în cadrul unui program de mobilitate academică. În 2019 a încheiat studiile de masterat în Marketing Agroalimentar, în cadrul aceleiași instituții. Imediat după finalizarea studiilor se angajează agronom în sectorul de producere, unde va activa în următorii 5 ani. În 2019 debutează cu romanul Caruselul inocenței. Din 2022 lucrează manager de logistică în cadrul unei companii de transport.
Eugenia NEGRU este profesoară de istorie și științe sociale.
Lidia PRISAC este doctor în istorie, Universitatea de Stat din Moldova. Cea mai recentă carte publicată: Istoriografia separatismului transnistrean (1989 – 2005), Editura Lexon Prim, 2021.
Ion Valter XENOFONTOV este doctor în istorie, Universitatea de Stat din Moldova. Cea mai recentă carte publicată: Complexul monahal Japca: istorie și spiritualitate, Editura Lumen, 2020.
Emilian GALAICU-PĂUN este scriitor și traducător, redactor-șef al Editurii Cartier. Cel mai recent volum: Times New. Roman 12/18, Editura Cartier, 2024.
Al nostru, de Mihai Răcilă, (Rotonda). Broșată, 120 pag. Preț: 33 RON/139 MDL
Poți procura cartea și online, oriunde ai fi. E simplu. Intră pe cartier.ro, cu livrare din București, sau pe cartier.md, cu livrare din Chișinău.
În Rotonda au mai apărut:
Aicea-i și raiul, și iadul. Republica Moldova: un veac de istorie trăită, de Paula Erizanu
M-a făcut mama existențialist, de Constantin Cheianu
Fantoma blondă, de Boris Cremene
Lucrări de mentenanță pe Drumul Mătăsii, de Sorin Hadârcă
Nord, de Dan Sociu
Regatul disfuncției, de Sorina Rîndașu
Un râs ca un zgomot de sticle sparte, de Cristina Drăghici
Politici de confidențialitate, de Sorin Despot
Nu doare când dormi, de Alina Țârcoman-Ochea
Nickel, de Cristina Hermeziu
În zori ca după un sfârșit de lume, de Emanuel Guralivu
Auzi cum cântă conestoga? de Doru Ciocanu
Înzecit, de Nicolae Popa
Și-am să devin erou. Texte egoiste, de Gheorghe Erizanu
Sindromul Joubert, de Tiberiu Neacșu
Legată cu funia de pământ, de Lorina Bălteanu
Casa mai multor primăveri (roman), de Alexandru Bordian
Jurnal precar, de Tamara Cărăuș
Kaulas (roman), de Gelu Diaconu

Lansările Editurii Cartier la Bookfest Chișinău 3 – 7 septembrie 2025
2025-09-03 09:00 - 2025-09-07 20:00 | MediaCor, Strada Alexei Mateevici 60, Chișinău, Moldova, Republic of
Lansările Editurii Cartier la Bookfest Chișinău 3 – 7 septembrie 2025
Dragi prieteni,
Avem un line-up de vis pentru această ediție Bookfest Chișinău: Tatiana Țîbuleac, Ionela Hadârcă, Dumitru Crudu, Mihai Fusu, Vasile Botnaru, Dumitra Râșnoveanu, Veronique North-Minca… Nu ratați aceste întâlniri prilejuite de cărți proaspete-proaspete.
Vă așteptăm la standul nostru în perioada 3-7 septembrie, la MediaCor (str. Mateevici 60, intrarea dinspre Pușkin), unde cărțile vor fi disponibile la 20% reduceri, precum și la următoarele evenimente:
Miercuri, 3 septembrie
13:00 – 13:25. Dialog Dumitru Crudu și Maria Ivanov, pornind de la romanul Tu și alte femei de Dumitru Crudu
„Noul roman al lui Dumitru Crudu – Tu și alte femei – adună toate trăsăturile prozei lui de până acum, împingându-le însă spre o caricaturizare diabolică. Circularitatea gogoliană (în lectura lui Nabokov), lipsa coșmarescă a oricărei satisfacții (fie ea erotică, sentimentală, artistică), excesul sau hiperabundența sexualității, goana continuă după o figură feminină aflată în continuă metamorfoză, un dinamism psihotic, toate acestea semnalizează existența unui fond profund melancolic, a unui dor de liniște aproape metafizic. Romanul lui Dumitru Crudu este, în această lectură, unul al protestului, pentru că toată viermuiala umană pe care o pune în scenă nu este decât negativul filmului pe care și-l dorește a-l proiecta: unul al absenței războiului, al existenței iubirii și al artei revalorizate. Prin natura aceasta militantă a prozei sale, Dumitru Crudu să dovedește a fi, încă o dată, ce a fost, romantic.” (Bogdan-Alexandru Stănescu)
Joi, 4 septembrie
17:00 – 17:40. Dialog Tatiana Țîbuleac și Paula Erizanu, pornind de la romanul Când ești fericit, lovește primul de Tatiana Țîbuleac
„Ar trebui să mă ridic acum din pat și să mă duc acasă, dar mintea mă trage înapoi. Acasă e aici, strigă ea, e subsolul acesta în care ai visat cel mai mult. E oglinda veche, în care ai fost frumoasă. Între pereții aceștia roșii, care mă sufocă, viața mea se desface în trei, ca triumo-ul lăcuit al Rozei: copil, femeie, epavă. Am cincizeci de ani, sunt terminată; patruzeci și cinci, femeia lui Haim o să moară repede; treizeci și opt, Malik e viu, încă mai pot naște; douăzeci și cinci, tata e în putere, din nou împreună, le ucidem pe Audrey și pe Donna și le îngropăm sub castan; doisprezece, viața e un film, iar eu la piciorul ei.” (Tatiana Țîbuleac)
„ …după 40 îți încordezi genunchii, începe coborârea, totul s-a scris deja, copiii sunt mereu prea mici. Nu mai ai nerv, doar ticuri nervoase. Ce să mai zic: Când ești fericit, lovește primul – e un titlu cu care mă joc de ceva vreme.” (Tatiana Țîbuleac în IQads, 2020)
17:45 – 18:10. Dialog Mihai Fusu și Vasile Botnaru,pornind de la eseul Moldova în ochiul ciclonului rusesc de Michel Labrecque. Traducere din franceză de Cristian Fulaș
„Michel Labrecque a vizitat Republica Moldova de trei ori: în 1991, imediat după declararea independenței, în 2006, pentru a vedea unde a ajuns Moldova în cincisprezece ani, și în 2023, după un an de război în Ucraina. De fiecare dată, l-a întâlnit pe Mihai Fusu, un jurnalist și dramaturg moldovean care i-a fost ghid înainte de a-i deveni prieten.
Inițial, Labrecque nu știa nimic despre această țară. Dar „afecțiunea sa pentru țările mici sau teritoriile care încearcă să se mențină pe linia de plutire în uraganul globalizării” l-a făcut să se îndrăgostească de Moldova. Întrucât am aceeași afecțiune, am apreciat enorm călătoria pe care am întreprins-o citind cartea sa.” (Louis Cornellier)
Vineri, 5 septembrie
12:00 – 12:40. Dialog Ionela Hadârcă și Emilian Galaicu-Păun, pornind de la volumul pentru copii Cartea de plastilină de Ionela Hadârcă. Ilustrații de Maxim Bivol
„În această carte vei găsi istorioare despre emoții, sentimente și trăiri pe care uneori le simți și tu, dar îți vine greu să le identifici. Toți eroii au fost modelați cu grijă din plastilină, dar te asigur că arată exact ca cei din viața reală. Doar vrăjitoarea a rămas un pic nemulțumită. Ne-a rugat să o facem mai frumoasă, dar pentru noi e important să nu ne mințim cititorii.” (Ionela Hadârcă)
15:00 – 15:25. Dialog Dumitra Râșnoveanu și Emilian Galaicu-Păun, pornind de la romanul Splendida poveste accident de Dumitra Râșnoveanu
„După atmosfera mustind de senzualitate din Daphnia, mai poate fi o surpriză că Dumitra Râșnoveanu ne dăruiește acum un roman de un erotism intens? Poate că nu, dar tot nu poate să nu mă surprindă scriitura ei viguroasă, mereu proaspătă, pășirea fără efort printre stări, culori și vibrații, melodia frazei și alăturările surprinzătoare de imagini.
Cu subtilitate și o admirabilă acuitate a observației, ea ne poartă, de data aceasta, prin meandrele sufletului și trupului deopotrivă, într-o poveste acaparantă despre o iubire în care nimic nu e cert, nici măcar iubirea însăși, oricât de adânc ar rămâne ea impregnată în carnea și în mintea personajelor.
Poate că o să ne regăsim în ea, poate că o să ne trezească dorințe neștiute sau o să răsuflăm ușurați că nu ne regăsim, dar cu siguranță o să vrem să ne prelungim trăirile provocate de lectură mult după ce ea s-a încheiat.” (Luana Schidu)
17:00 – 17:25. Dialog Veronique North-Minca și Emilian Galaicu-Păun, pornind de la albumul și expoziția fotografică Chișinău, mon amour de Veronique North-Minca
„Nimic la tine nu m-a lăsat indiferentă! Nici poporul tău, atât de călduros și capabil să cucerească orice inimă odată ce a pășit peste timiditatea inițială, oameni minunați, primitori, gata să danseze hora cu orice ocazie, dacă jinu’ îi bun! Nici verdeața străzilor tale, nici parcurile tale, adevărate oaze pe timp de arșiță! Nici piața ta centrală atât de colorată și tarabele ei pline de fructe și de legume cu un gust incomparabil! Nici umbra teraselor de vară, nici curțile tale cu viața lor proprie! Nici vechile uși vopsite de zeci de ori, unele veșnic încuiate peste secrete grele, nici casele abandonate, ruine, sublime mărturii ale vremurilor dinaintea exilului, dorit sau impus! Nici măcar trotuarele tale pline de gropi care se refac de fiecare dată când revin în vizită! Și nici măcar mormanele de zăpadă la poalele copacilor după furtunile tale homerice de iarnă! Și cu siguranță nici cerul albastru pe care ni-l oferi 200 de zile pe an!
Ai reușit să atingi fiecare coardă sensibilă din emoțiile mele și vei rămâne pentru totdeauna în inima mea, Chișinău, mon amour!” (Veronique North-Minca)

Lansare de carte Aicea-i și raiul, și iadul, de Paula Erizanu
2025-09-24 19:00 - 20:00 | Librăria Humanitas Brașov, (Piața Sfatului, nr.16), Piața Sfatului, nr.16, Brașov, Romania
Lansare de carte Aicea-i și raiul, și iadul, de Paula Erizanu
Miercuri, 24 septembrie, la 18.00, va avea loc lansarea volumului Aicea-i și raiul, și iadul, de Paula Erizanu, la Librăria Humanitas Brașov, (Piața Sfatului, nr.16).
Dialogul dintre Paula Erizanu și Mihail Vakulovski va avea loc în cadrul CenaKLUBului Tiuk, ediția 183.
Prima ediție a apărut la Editura Cartier, colecția Rotonda, coordonată de Em.Galaicu-Păun, în aprilie 2025. Ediția a II-a, completată, a apărut în Cartier popular în septembrie curent.
„Reconfirmându-și talentul de prozatoare și interesul pentru inovație, Paula Erizanu vine cu un surprinzător docu-fiction, un adevărat roman istoric, alcătuit dintr-un uriaș puzzle de mărturii. Vocile, fermecător de autentice, ale supraviețuitorilor unei lumi măturată de abuzuri, deportări, jafuri, prinsă între războaie (inclusiv cel din Ucraina) transmit un paradoxal și reconfortant sentiment al vieții care răzbește prin încercările istoriei, luând-o mereu de la capăt. Cu multă discreție, autoarea arată saltul cultural și civic făcut de copii crescuți în sărăcia și violența unei societăți tradiționale pe care o schimbă treptat.
Aicea-i și raiul, și iadul este o carte esențială pentru a înțelege nu doar ultima sută de ani de singurătate ai Republicii Moldova, aflată la confluența între culturi și etniii, ci și identitatea și deschiderea spre lume a moldovenilor, statornici și în același timp, migratori, cosmopoliți și legați de teritoriul lor.” (Gabriela Adameșteanu)
„Aicea-i și raiul, și iadul nu e doar un titlu de carte, ci adevărul in nuce cu privire la condiția umană. Ca o Șeherezadă contemporană, Paula Erizanu colecționează poveștile emoționante ale celor din jurul ei și le spune mai departe, pentru a le salva. Densă, articulată pe mai multe voci, care se împletesc într-o țesătură narativă de mare diversitate umană, această docudramă istorică și socială, încadrată într-o ramă autobiografică, impresionează prin autenticitate. Nu doar roman și nu doar confesiune autobiografică, ci și una, și alta, în proporții bine dozate, cartea Paulei Erizanu oferă o secțiune transversală prin întregul secol XX, răsfrânt în destinele unor oameni obișnuiți, condamnați să suporte Istoria ale cărei victime devin. Un caleidoscop tulburător al demnității și ticăloșiei umane, în care lumina și întunericul nu sunt niciodată absolute, ci desfăcute în nenumărate stadii intermediare.” (Carmen Mușat)
„Mărturiile culese de Paula Erizanu ne demonstrează încă o dată că moldovenii știu despre trecutul lor mai mult de la alții și mai puțin de la oamenii locului. Pentru prima dată vocile minorităților, ale marginalilor, ale refugiaților și ale emigranților se împletesc într-o poveste comună care vine să umple găurile albe ale unui secol basarabean. „O carte care crește”, spune Paula Erizanu, și chiar asta este, o carte care ne face mai conștienți.” (Tatiana Țîbuleac)
PAULA ERIZANU s-a născut în 1992 la Chișinău. A studiat istoria și literatura la New College of the Humanities din Londra, apoi jurnalismul la City University London. A scris despre protestele din 2009 din Republica Moldova în Aceasta e prima mea revoluție. Furați-mi-o (Cartier, 2011, ediție trilingvă). Cartea s-a bucurat de o mare atenție mediatică la Chișinău, fiindu-i decernate Premiul pentru debut al Uniunii Scriitorilor din Republica Moldova și Premiul pentru cea mai populară carte al Bibliotecii Naționale „Ion Creangă”, de asemenea, fiind nominalizată la Premiile Observator cultural, categoria debut. A fost tradusă în cehă și germană, și a primit premiul internațional UNESCO pentru cea mai frumoasă producție de carte a anului 2011 la târgul de carte de la Leipzig. A urmat debutul în poezie Ai grijă de tine (Charmides, 2016). Din 2019, Paula Erizanu a coordonat, împreună cu Alina Purcaru, antologia Un secol de poezie română scrisă de femei, apărută la Editura Cartier în două volume (un al treilea volum e în curs de apariție). În 2021, aceasta a publicat romanul istoric Ard pădurile, la Editura Cartier, scris cu ajutorul bursei Central European Initiative. Autoarea a participat la festivaluri literare în România, Ucraina, Slovenia și Cehia. A colaborat cu publicațiile internaționale BBC World Service, The Guardian, London Review of Books, CNN, Aeon, Dazed ș.a. și cu publicații din România și Republica Moldova, precum Libertatea, Observator cultural, Dilema veche, Scena9, Ziarul de gardă ș.a. În 2019, a fost nominalizată la premiul Jurnalista de cultură a anului în cadrul competiției britanice Words by Women.
MIHAIL VAKULOVSKI este scriitor. Cel mai recent volum publicat: Viața mai pe scurt, Editura Paralela 45, 2024.
Evenimentul este organizat de Librăriile Humanitas & Editura Cartier.
Aicea-i și raiul, și iadul. Republica Moldova : un veac de istorie trăită, de Paula Erizanu (Cartier popular). Broșată, 352 pag. Preț: 49 RON/ 199 MDL
Cartea poate fi cumpărată în toate librăriile bune din România și Republica Moldova.
De asemenea, poate fi comandată și online:
https://www.libhumanitas.ro/aicea-i-si-raiul-si-iadul-paula-erizanu-a289822.html
Aicea-i și raiul, și iadul

Rodica Zafiu și Valentin Guțu în dialog cu Nina Corcinschi la Librăria din Centru
2025-10-02 18:15 - 19:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Rodica Zafiu și Valentin Guțu în dialog cu Nina Corcinschi la Librăria din Centru
Joi, 2 octombrie, la ora 18.15, la Librăria din Centru (bd. Ștefan cel Mare, nr.126) din Chișinău, va avea loc lansarea volumelor 101 de cuvinte argotice de Rodica Zafiu (Editura Humanitas) și Dicționar al greșelilor de limbă de Valentin Guțu (Editura Cartier) printr-un dialog dintre autori și criticul literar Nina Corcinschi.
Preț promoțional în ziua lansării. Sesiune de autografe.
Cărți esențiale ale limbii române de azi.
„Argoul fascinează prin exotism şi familiaritate, fiind un limbaj deopotrivă depărtat şi apropiat, al altora şi al nostru: alcătuit din cuvinte uneori misterioase, cu formă de neînţeles, dar, mai des, înşelătoare prin sensul neobişnuit asociat unei forme banale. În acelaşi timp, argoul e o ilustrare a posibilităţilor ludice şi estetice ale limbii; un spaţiu în care îşi manifestă creativitatea vorbitori anonimi, dotaţi cu ingeniozitate şi umor. Multă vreme neînregistrate în scris şi necuprinse în dicţionare, unele dintre aceste cuvinte (şi expresii) şi-au schimbat destul de mult forma şi sensul, devenind mici enigme etimologice. Prezenta lucrare s-a încumetat pe acest teren alunecos, unde efortul detectivistic aduce surprize şi satisfacţii mai mari decât în zonele mai aşezate, mai cunoscute ale limbii.“ (Rodica Zafiu)
„Dicţionarul greșelilor de limbă nu se poate confunda cu niciunul dintre îndreptarele și ghidurile de exprimare apărute în spaţiul editorial românesc în ultimele decenii. E diferit prin obiect (urmărind abaterile de la normă pe un teritoriu larg: atît în Republica Moldova, cît și în România) și prin dimensiuni (impresionante), dar mai ales prin metodă, prin felul în care își întîmpină și își convinge destinatarii. E un instrument extrem de util pentru vorbitorii dornici să stăpînească registrul standard al limbii române; în același timp, pentru cercetători, e o sursă valoroasă de informaţii despre starea reală a limbii actuale…” (Rodica Zafiu)
RODICA ZAFIU (n. 6 mai 1958, Bucureşti). Absolventă a Facultăţii de Limba şi Literatura Română la Universitatea din Bucureşti. Doctor în filologie. Din 1990, cadru didactic la Catedra de Limba Română a Facultăţii de Litere a Universităţii din Bucureşti (din 2007, profesor universitar). Din 2003, cercetător ştiinţific I la Institutul de Lingvistică „Iorgu Iordan – Al. Rosetti“ (Sectorul de gramatică).
Domenii de cercetare: lingvistica textului, pragmatică, stilistică şi poetică, gramatică, lexic, onomastică literară, retorică, argumentare, teoria lecturii, istoria limbii literare. Contribuţii la cercetarea conectorilor pragmatici, a mijloacelor lingvistice ale modalizării şi aproximării, a discursului politic şi jurnalistic, a limbii române vorbite (argou), a raportului scriere–oralitate, a tendinţelor limbii române actuale.
Cărţi: Poezia simbolistă românească, Bucureşti, 1996; Naraţiune şi poezie, Bucureşti, 2000; Diversitate stilistică în româna actuală, Bucureşti, 2001; Limbaj şi politică, Bucureşti, 2007. În colab.: Dicţionarul scriitorilor români, vol. I–IV, Bucureşti, 1995–2002; Dicţionarul esenţial al scriitorilor români (DESR), Bucureşti, 2000; Enciclopedia limbii române, Bucureşti, 2001, 2006; Gramatica limbii române, I–II, Bucureşti, 2005, 2008; Eşti cool şi dacă vorbeşti corect!, Bucureşti, 2010; Gramatica de bază a limbii române, București, 2010, 2016; Studii de istorie a limbii române: Morfosintaxa limbii literare în secolele al XIX-lea şi al XX-lea, București, 2012, 2015; The Grammar of Romanian, Oxford, 2013; The Syntax of Old Romanian, Oxford, 2016; Dicționar de interpretări gramaticale, București, 2020; The Oxford History of Romanian Morphology, Oxford, 2021. Edit./coord. în colaborare: Studii lingvistice. Omagiu profesoarei Gabriela Pană Dindelegan, la aniversare, Bucureşti, 2007; Studii de gramatică. Omagiu Doamnei Profesoare Valeria Guţu Romalo, Bucureşti, 2009; Limba română: teme actuale. Actele celui de-al 8-lea Colocviu al Catedrei de limba română, Bucureşti, 2009. Manuale în colaborare: Limba şi literatura română (cl. a IX-a, 1994, 2004; cl. a X-a, 2000, 2005; cl. a XI-a, 2001, 2006; cl. a XII-a, 2002, 2007), Bucureşti. Zeci de articole şi recenzii în reviste de specialitate, articole în volume colective.
VALENTIN GUȚU, născut la 27 martie 1954 în satul Măcăreuca, județul Soroca, a absolvit Universitatea Pedagogică de Stat „Ion Creangă” din Chișinău (1977). Este redactor la Editura Cartier și stilizator la revista „Noi”. Membru al Uniunii Scriitorilor din Republica Moldova. A publicat articole de cultivare a limbii în „Revista literară” și în cărți de specialitate, proză scurtă în „Literatură și artă”, „Contrafort”, „Viața Basarabiei”, „Vatra”. În 1998, la Editura Arc din Chișinău i-a apărut ediția I a Dicționarului greșelilor de limbă, iar în 2014, la Editura Cartier, ediția a II-a, revăzută și adăugită. La aceeași editură, Cartier, îi apar, în 2017, volumul de „lingvistică prozaică sau/și proză lingvistică” Duși cu Titanicu’, iar în 2022, Filtre. Articole de cultivare a limbii.
Nina CORCINSCHI este critic literar. Cea mai recentă carte publicată: Realitatea ca hologramă, Editura Cartier, 2022.
101 de cuvinte argotice, de Rodica Zafiu, Editura Humanitas. Broșată, 384 pag. Preț: 215 MDL
Dicționar al greșelilor de limbă, de Valentin Guțu, Editura Cartier. Legată, 928 pag. Preț: 699 MDL

Dialog poetic și lansare cu Clara Caradimu, la Insomnia Cafe & Bistro Cluj
2025-10-09 18:00 - 19:00 | Insomnia Cafe & Bistro, Cluj-Napoca, str. Universității, nr. 2, Cluj-Napoca
Dialog poetic și lansare cu Clara Caradimu, la Insomnia Cafe & Bistro Cluj

Prieteni din Cluj, joi, 9 octombrie, la ora 18.00, la Insomnia Cafe & Bistro din Cluj-Napoca (str. Universității, nr.2), vă invităm la dialog poetic și lansare cu Clara Caradimu, cu prilejul apariției volumului de poeme Piciorul meu de trandafir, apărut la Editura Cartier, colecția Rotonda, coordonată de Em. Galaicu-Păun.

„De obicei când cineva scrie despre copilărie se face așa mic micuț și prostuț, dar aici nu, nu mimează inocența. Volumul are un fel simpatic de a devia de la compunerile obișnuite școlare si se duce în maturitate.” (Dan Sociu)
„Poemele Clarei sunt crenguțe atârnate la granița dintre vis și real, iar universul pe care îl descriu e dincolo de viață. Mereu mi-am imaginat că așa se simte când treci în neființă – corpul îți e mai ușor; în jurul tău e o dezordine colorată, la fel ca în paginile cărții. John Bagăli, prietenul ei imaginar, e un personaj cu care se plimbă de mână copilul tău interior. Volumul de debut al Clarei reconstruiește în fiecare dintre noi lumi pe care nu le credeam posibile. Și lumi din care, ne dăm seama mai târziu, nu ne vom întoarce niciodată singuri.” (Irina Francisca Ion)
CLARA CARADIMU (n. 2001, București) este poetă și artistă, absolventă de Filosofie la Universitatea din București. A publicat în antologiile Trezirea, Pregătirea (Editura Alchimica, 2024), Vederi. O antologie a Cenaclului Visceral (Editura Dezarticulat, 2024), Ce-ți spui noaptea înainte de culcare (Editura Cartex, 2024) și în revista „Tomis”.
Face parte din Cenaclul Visceral și a citit în cadrul ediției 281 a
Institutului Blecher și la Poetic Hub #8.
Dialog poetic și lansare cu Clara Caradimu (colecția Rotonda). Broșată, 68 pag., 29 RON/ 119 MDL.

Poți procura cartea și online, oriunde ai fi. E simplu. Intră pe cartier.ro, cu livrare din București, sau cartier.md, cu livrare din Chișinău.

În Rotonda au mai apărut:
Aicea-i și raiul, și iadul. Republica Moldova: un veac de istorie trăită, de Paula Erizanu
Tu și alte femei, de Dumitru Crudu
M-a făcut mama existențialist, de Constantin Cheianu
Al nostru, de Mihai Răcilă
Fantoma blondă, de Boris Cremene
Lucrări de mentenanță pe Drumul Mătăsii, de Sorin Hadârcă
Nord, de Dan Sociu
Regatul disfuncției, de Sorina Rîndașu
Un râs ca un zgomot de sticle sparte, de Cristina Drăghici
Politici de confidențialitate, de Sorin Despot
Nu doare când dormi, de Alina Țârcoman-Ochea
Nickel, de Cristina Hermeziu
În zori ca după un sfârșit de lume, de Emanuel Guralivu
Auzi cum cântă conestoga? de Doru Ciocanu
Înzecit, de Nicolae Popa
Și-am să devin erou. Texte egoiste, de Gheorghe Erizanu
Sindromul Joubert, de Tiberiu Neacșu
Legată cu funia de pământ, de Lorina Bălteanu
Casa mai multor primăveri (roman), de Alexandru Bordian
Jurnal precar, de Tamara Cărăuș
Kaulas (roman), de Gelu Diaconu

Lansare de carte Dobrogea. Coloniștii germani între Dunăre și Marea Neagră, de Josef Sallanz, la Librăria din Centru
2025-10-09 18:15 - 19:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Dobrogea. Coloniștii germani între Dunăre și Marea Neagră, de Josef Sallanz, la Librăria din Centru
Joi, 9 octombrie crt, la ora 18.15, la Librăria din Centru (bd. Ștefan cel Mare, nr.126) din Chișinău, va avea loc lansarea volumului Dobrogea. Coloniștii germani între Dunăre și Marea Neagră, de Josef Sallanz, apărut la Editura Cartier în colecția Art, coordonată de Vitalie Coroban.
Preț promoțional în ziua lansării.
Sesiune de autografe.
Participă:
Josef Sallanz
Igor Cașu
Dorin Lozovanu
Galina Corman
Virgil Pâslariuc
Moderator: Em. Galaicu-Păun
„Ne aflăm în fața unei lucrări remarcabile prin competență, concepută într-o manieră clară și expresivă și, totodată, deosebit de accesibilă lecturii, care […] se sprijină în mod temeinic pe literatura de specialitate relevantă. Analizele autorului sunt susținute și ilustrate cu finețe prin inserarea unor texte și documente iconografice atent selecționate. Chiar dacă istoria frământată și dureroasă, precum și universurile existențiale, mereu captivante, ale germanilor dobrogeni nu mai zac în întregime în penumbra uitării, această carte contribuie, fără îndoială, la readucerea lor în conștiința colectivă – într-un mod revelator și viu.” (Anton STERBLING, Zeitschrift fur Balkanologie)
JOSEF SALLANZ (n. în 1963) a studiat Științe Politice, Germanistică, Romanistică și Geografie umană la Heidelberg și Potsdam. A fost cercetător și cadru didactic la Heidelberg, Potsdam, Mainz, Magdeburg și Berlin. Din 2016 până în 2022 a fost lector DAAD (Serviciul German de Schimb Academic) la Universitatea Pedagogică de Stat „Ion Creangă” din Chișinău, unde activează din nou în aceeași poziţie din septembrie 2024. Domeniile sale de cercetare cuprind: teme regionale din perspectivă istorică și geografică despre Dobrogea, Banat și Basarabia; procese transformaționale în Europa de Sud-Est după 1989; politici culturale și ale minorităților; regiuni de graniță ale Europei de Est. A avut multiple stagii de cercetare în România, Republica Moldova, Bulgaria și Ucraina.
Monografia de față a fost realizată la Institutul de Istorie a Universității „Johannes Gutenberg” din Mainz, în cadrul proiectului de cercetare, „Germanii și vecinii lor din Dobrogea. Despre conviețuirea grupurilor etnice între Dunăre și Marea Neagră”, finanţat de Reprezentanta Guvernului Federal pentru Cultură și Media (Beauftragte der Bundesregierung für Kultur und Medien, BKM).
Igor CAȘU este istoric și directorul Agenției Naționale a Arhivelor. Cea mai recentă carte publicată: Dușmanul de clasă. Represiuni politice, violență și rezistență în R(A)SS Moldovenească, 1924- 1956. Editura Cartier, 2015.
Dorin LOZOVANU este etnolog și antropolog. Cea mai recentă carte publicată: Regiunea de dezvoltare Centru. Aspecte geografice, socio-economice și ecologice (împreună cu Petru Bacal). Institutul de Ecologie și Geografie, 2020.
Galina CORMAN este istoric, profesoară la Universitatea de Stat din Moldova.
Virgil PÂSLARIUC este istoric și coordonatorul colecție Cartier istoric.
Emilian GALAICU-PĂUN este scriitor și traducător, redactor-șef al Editurii Cartier. Cel mai recent volum: Times New. Roman 12/18, Editura Cartier, 2024.
Dobrogea. Coloniștii germani între Dunăre și Marea Neagră, de Josef Sallanz (Art). Traducere din germană de Maria Muscan. Legată, 264 pag. Preț: 89 RON/319 MDL
Poți procura cartea și online, oriunde ai fi. E simplu. Intră pe cartier.ro, cu livrare din București, sau pe cartier.md, cu livrare din Chișinău.
În curând:
Basarabia. Coloniștii germani de la Marea Neagră, de Ute Shmidt (Art). Traducere din germană de Cristina Grossu-Chiriac. Legată, 432 pag. Preț: 89 RON/319 MDL
În colecția Art au mai apărut:
Ilustrația de modă în Republica Moldova (ediție română & engleză), de Eugen Reabenchi
Chișinău, mon amour (ediție română & franceză), de Veronique North-Minca
Arta covoarelor vechi, de Gheorghe Mardare
RAW Moldova. Fotografie documentară colectivă 2012 – 2023, de Lucia Lupu ș.a.
Arta covoarelor vechi, de Gheorghe Mardare
Gheorghe Bezviconi, un aristocrat al istoriei, de Iurie Colesnic
Album (ediție română & engleză), de Iurie Platon

Lansare de carte Mistere și legende din străbuni, de Lilia Bicec-Zanardelli, la Librăria din Centru
2025-10-15 18:15 - 19:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Mistere și legende din străbuni, de Lilia Bicec-Zanardelli, la Librăria din Centru
Miercuri, 15 octombrie, la ora 18.15, la Librăria din Centru (bd. Ștefan cel Mare, nr.126) din Chișinău, va avea loc lansarea cărții pentru copii Mistere și legende din străbuni, de Lilia Bicec-Zanardelli, ilustrații de Vitalie Coroban, apărută la Editura Cartier, la inițiativa și cu contribuția Biroului Relații cu Diaspora, Guvernul Republicii Moldova și Diaspora Engagement Hub.
Preț promoțional în ziua lansării.
Sesiune de autografe.
Vor participa:
Lilia Bicec-Zanardelli
Claudia Partole
Oxana Roșca
Alina Radu
Moderator: Gheorghe Erizanu
Mistere și legende din străbuni adună povești inspirate din tradițiile și istoria poporului nostru, păstrate cu grijă și transmise din generație în generație. Este un omagiu adus moștenirii culturale a neamului nostru și un sprijin prețios pentru toți cei care, chiar dacă trăiesc departe de casă, doresc să-și păstreze limba, identitatea și legătura cu baștina.
Lilia BICEC-ZANARDELLI s-a născut la 2 martie 1965, în satul Viișoara, raionul Glodeni, din Republica Moldova, în familia unor foști deportaţi în Siberia. Licenţiată a Facultăţii de Jurnalistică a Universităţii de Stat din Chișinău. A lucrat la redacţiile gazetelor raionale din Căinari și Glodeni, apoi la publicaţia liberă Accent provincial din judeţul Bălţi. Fondatoarea revistei Moldbrixia news (în română şi italiană); din 2013, corespondent al cotidianului Giornale di Brescia.
Cărți publicate: Testamentul necitit, roman epistolar, Editura Cartier, 2009, în italiană Miei cari figli, vi scrivo, Editura Einaudi, Torino, 2013; Bumerang, roman, Editura Cartier, 2016, apărut în italiană la Editura Europa Edizioni, 2018; Donna e…, antologie de proză scurtă a femeilor din Italia, Editura Rai Com Spa, Roma, 2014; Moldova, istorie orală (antologie de istorii ale femeilor din lume: Franţa, Albania, Argentina, Marocco, Siria etc. – „La tela di Penelope”), Editura Moica, Brescia, 2014. Prezentă în antologia Novel of the World, Editura Mondadori, Milano cu nuvela Mămăligă cu dor de casă, antologie lansată la EXPO, Milano 2015; Lagărul 33, roman, Editura Cartier, 2020, tradus în italiană cu titlul O dragoste siberiană; Femeia cu ochi de șoim, proză scurtă, Editura Polisalm, 2024.
Claudia PARTOLE este scriitoare. Cea mai recentă carte publicată: Calea înApoi, Editura Lumina, 2025.
Oxana ROȘCA este consultantă principală al Biroului Relații cu Diaspora.
Alina RADU este ziaristă și directoarea Ziarului de Gardă.
Gheorghe ERIZANU este editor. Cea mai recentă carte publicată: Și-am să devin erou, Editura Cartier, 2023.

Mistere și legende din străbuni (ediție română & italiană), de Lilia Bicec-Zanardelli. Ilustrații de Vitalie Coroban. Legată, 32 pag. Preț: 49 RON/179 MDL

Poți procura cartea și online, oriunde ai fi. Pe cartier.md, cu livrare din Chișinău sau pe cartier.ro, cu livrare din București.

Noutăți în colecția Cartier codobelc:
Alice în Țara Minunilor, de Lewis Carroll. Ilustrații de Irina Dobrescu. Traducere din engleză de Dan Sociu
Frunzulița și Andalunda, de Peter Demeny. Ilustrații de Anca Smărăndache
Goldie merge la munte, de Cristian Fulaș. Ilustrații de Kesgez Agnes
Goldie merge în vacanță, de Cristian Fulaș. Ilustrații de Kesgez Agnes
Toate întâmplările se prefac în cuvinte, de Vasile Romanciuc. Ilustrații de Ivanka Costru
Regele Piticuț, de Radu Vancu. Ilustrații de Irina Dobrescu
Fratele fraților rătăcitori, de Radu Vancu. Ilustrații de Cristina Dan
Cartea de plastilină, de Ionela Hadârcă. Ilustrații de Maxim Bivol
Anunțuri hazlii pentru adulți și copii, de Ionela Hadârcă. Ilustrații de Irina Dobrescu
Descântece de bune maniere, de Ionela Hadârcă. Ilustrații de Veronica Neacșu

În curând:
Băiețelul care și-a pierdut bucuria, de Racha Mourtada. Ilustrații de Dania K. Traducere din engleză de Anastasia Gavrilovici
Tinerețe fără bătrânețe, de Petre Ispirescu. Ilustrații de Horia Muntean
Goldie merge la doctor, de Cristian Fulaș. Ilustrații de Kesgez Agnes
Toți prietenii mei, de Cristian Fulaș. Ilustrații de Kesgez Agnes

Lansare de carte Vișinul, de Ion Bradu, la Librăria din Centru
2025-10-16 17:15 - 18:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Vișinul, de Ion Bradu, la Librăria din Centru
Joi, 16 octombrie crt, la ora 17.15, la Librăria din Centru (bd. Ștefan cel Mare, nr.126) din Chișinău, va avea loc lansarea volumului de proză scurtă Vișinul, de Ion Bradu, apărut la Editura Polisalm.
Preț promoțional în ziua lansării.
Participă:
Ana Bradu
Liviu Belâi
Iulian Ciocan
Victor Prohin
Arcadie Suceveanu
Moderator: Emilian Galaicu-Păun
„În ceea ce scria se alinia la marea literatură a lumii. Eroii lui – contemporanii noștri, consângeni din sate basarabene – au gesturi de Don Quijote, îngândurări de Madame Bovary, frământări de Macbeth. Stilul lui e o intercalare de Faulkner, Zweig, Sadoveanu, Galsworthy – zeii tinereții noastre. Cartea lui de povestiri Bulboana ielelor (1980) a fost un eveniment. O asemănam cu un fluviu, autorul lăsându-se dus de meandrele narațiunii, ca un călător pe un vas în derivă, care nu știe la care mal îl va duce.” (Nicolae Dabija)
„Multă lume îl cunoștea ca pe un cititor avid cu o bibliotecă în expansiune continuă. Enciclopediile, romanele, biografiile i-au acaparat pereții biroului, apoi podeaua, după care și-au continuat ofensiva în dormitor. Citea câte 10-15 cărți în paralel. Avea o slăbiciune pentru Olga Tokarczuk și Kazuo Ishiguro, dar și pentru Marcus Aurelius. A primit în dar de la Ana un semn de carte lucrat manual, adus dintr-o călătorie în Peru. «O bijuterie pe care azi n-o schimb nici pe un palat de cleștar», scria el despre acest cadou. «Când reveneam acasă, primul lucru pe care-l făceam era să intru în camera lui, să văd ce carte citește și
unde s-a parcat semnul», râde Ana.” (Revista DOR)
ION BRADU (5 noiembrie 1947, comuna Dondușeni, raionul Târnova (azi raionul Dondușeni) – 13 februarie 2021), prozator, jurnalist, om de cultură de mare sensibilitate și spiritualitate creștină, își face studiile superioare la Universitatea de Stat din Moldova, secția ziaristică pe care o absolvă în 1971.
Pe parcursul anilor, activează în calitate de redactor la ziarele Tinerimea Moldovei și Moldova socialistă, săptămânalul Cultura și la ziarul Învățământul public, redactor-șef la Revista de pedagogie și psihologie. A fost consilier la Guvernul Republicii Moldova, consilier la Compania Publică Teleradio-Moldova.
Ca prozator, Ion Bradu debutează în 1980 cu cartea Bulboana ielelor, o culegere de povestiri inspirate din copilăria sa la țară cu o prefață semnată de scriitorul Ion C. Ciobanu.
Autor de povestiri, nuvele, publicist, începând cu anul 2014 Ion Bradu se alătură echipei Moldova ortodoxă, portal unde își publică eseurile și Jurnalul săptămânal.
Scriitorul pregătea pentru tipar, înainte de a fi răpus de Covid 19, un nou volum de proză scurtă, considerând că acesta este genul care îl exprimă cel mai bine, volum care apare acum, datorită fiicei Ana, la Editura Polisalm.

Ana BRADU este fiica lui Ion Bradu. Locuiește și lucrează în Marea Britanie.
Liviu BELÂI este jurnalist. Cel mai proaspăt volum publicat: Constantin Ețco, magul din Țara Gorunilor, Editura Epigraf, 2021.
Iulia CIOCAN este prozator. Cele mai recente romane publicate: Tărâmul lui Sașa Kozak, Editura Arc, 2024 și Iar mâine vor veni rușii, Editura Polirom, 2024.
Victor PROHIN este scriitor. Cel mai proaspăt volum publicat: Dacă ar fi mânzul fotograf, Editura Prut Internațional, 2002.
Arcadie SUCEAVEANU este scriitor. Cel mai recent volum publicat: Terasa galbenă, Editura Arc, 2022.
Emilian GALAICU-PĂUN este scriitor și traducător, redactor-șef al Editurii Cartier. Cel mai recent volum: Times New. Roman 12/18, Editura Cartier, 2024.
Vișinul, de Ion Bradu (Editura Polisalm). Broșată, 280 pag. Preț: 199 MDL/49 RON.

Lansare de carte Tot ce rămâne, de George C. Dumitru, la Librăria HUMANITAS Oradea
2025-10-29 18:00 - 19:00 | Librăria HUMANITAS Oradea, Calea Republicii nr.11, Oradea, România
Tot ce rămâne, de George C. Dumitru, la Librăria HUMANITAS Oradea
Dragi prieteni din Oradea, miercuri, 29 octombrie, la ora 18.00, Editura Cartier, Librăriile Humanitas și revista Familia vă invităm la Librăria HUMANITAS Oradea (Strada Armatei Române, nr.1/A, în incinta bibliotecii județene) la o întâlnire cu scriitorul George C. Dumitru, prilejuit de ediția a II-a a romanului său Tot ce rămâne, proaspăt apărut la Editura Cartier (colecția Cartier popular). Va fi un dialog dintre autor și Mircea Pricăjan.
„Am citit cu mare bucurie romanul lui George C. Dumitru, cu impresia că mi-a povestit copilăria din anii 1980. Nu vă temeți, nu e o biografie romanțată despre mine. (Nici măcar eu n-aș citi așa ceva.) Tot ce rămâne este un roman despre cotidianul ceaușismului târziu, așa cum îl percepe un copil dintr-un sat dobrogean. Dar e lumea văzută nu numai prin ochii lui George, ci prin ochii unei întregi generații. Cine a trecut pe-acolo va tresări la fiecare pagină; cine nu – va avea prilejul să perceapă dinăuntru o lume complicată, cu bunele și relele ei. „Era bine. Adică era rău, cu comunismul și lipsurile și tot. Dar era bine” – așa rezumă protagonistul epoca din care s-a desprins. Și cu el, toată lumea românească. George C. Dumitru scrie o carte plină de umor, care nu schematizează, nu exotizează și nici nu idealizează comunismul târziu.” (Bogdan Crețu)
„Cu Tot ce rămâne, George C. Dumitru dă cel mai bun roman al său din ultimii ani; își dă adevărata măsură urcând pe câmpiile luxuriante ale nostalgiei și povestindu-ne – ici zâmbitor, mai încolo trist, colo de-a dreptul (auto)ironic – nu viața lui, ar fi prea simplu să înțelegem literatura așa, ci o versiune, cum spuneam, „nostalgizată” a propriilor amintiri. Nu știu dacă literatura sau frumusețea vor salva lumea, dar cu siguranță amintirile ne țin în viață.” (Cristian Fulaș)
GEORGE C. DUMITRU s-a născut în 1978 în Constanța. Este prozator, absolvent de Cibernetică, Statistică și Informatică Economică, ASE București. După mai multe apariții în publicații și antologii, a debutat editorial cu volumul de proză scurtă “Poveste cu o fată” (2010).
În 2021 a apărut romanul “…și toate zilele de azi” la editura Humanitas, roman nominalizat la Premiul „Mihai Giugariu” pentru 2021, oferit de ARCCA.
Au urmat, la editura Polirom, volumul de povestiri “Fericire” (2022) și romanul “Rupturi” (2023), roman nominalizat la Premiul Național pentru Proză al Ziarului de Iași, ediția 2024 și la Premiul „Mihai Giugariu” pentru 2023 oferit de ARCCA.
În octombrie 2023 a lansat platforma literară nesemnate.ro
Mircea PRICĂJAN este scriitor, traducător și redactorul-șef al revistei Familia. Cea mai recentă carte: romanul Murmur (Humanitas, 2023).
Tot ce rămâne (roman), de George C. Dumitru. Broșată, 204 pag. Preț: 39 RON/169 MDL

Lansare de carte Viața lui Célline, de Frédéric Vitoux, la Cărturești Verona
2025-11-01 17:00 - 18:00 | Librăria Cărturești Verona, str. Arthur Verona, nr. 13-15, București, România
Viața lui Célline, de Frédéric Vitoux, la Cărturești Verona
Sâmbătă, 1 noiembrie, la ora 17.00, la Cărturești Verona, strada Pictor Arthur Verona, nr.13-15, București, Editura Cartier, Universitatea București și Librăriile Cărturești invită ziariștii, comunicatorii, profesorii, dar și publicul larg, la lansarea monumentalei biografii Viața lui Céline, de Frédéric Vitoux, apărută la Editura Cartier, în traducerea lui Cristian Fulaș.
Participă: Frédéric Vitoux, Cătălina Gîrbea, Cristian Fulaș și Ovidiu Șimonca
„A scrie viața lui Céline înseamnă a fi obligați neîncetat să ne sprijinim pe el – cum să-i scăpăm, cum să neglijăm această parte esențială, mereu prezentă în ceea ce vede, ceea ce trăiește, ceea ce scrie, ceea ce observă, în ceea ce-l face să sufere? – dar înseamnă, la fel de bine, a transforma acest sprijin într-o forță care să-i respingă opera, să o îndepărteze pentru că evident e doar o minciună, pentru că orice operă, oricare ar fi ea, fie și cea mai frumoasă și în măsura în care e cea mai frumoasă, e doar un travaliu de transpunere, de iluzii delicate care în cazul lui Céline sunt tăiate în materia convulsivă a propriei vieți.” (Frédéric Vitoux)
Frédéric VITOUX (n. 1944, la Vitry-aux-Loiret), scriitor și critic literar francez, autor de biografii romanțate, membru al Academiei Franceze (din 2001). Și-a făcut studiile secundare la Școala Massillon, apoi la Liceul Charlemagne din Paris. Își ia licența, iar apoi și titlul de doctor în litere la Sorbona (1972), cu o teză despre Louis-Ferdinand Céline. Din 1966, publică eseuri și articole despre filme și cărți, iar în 1973 debutează ca romancier cu Cartes postales; în același an publică Louis-Ferdinand Céline, misère et parole – ambele volume, la Gallimard. Din 1978, face parte din echipa redacțională de la „Nouvel Observateur”, unde susține rubrica de critică literară și de film. Este consilier editorial la Editura Stock, apoi consilier la Calmann-Lévy, post în care rămâne până la începutul anilor 1990.
Scriitor fecund, publică romane, studii literare și biografii, fiind încununat cu numeroase premii, printre care: Prix Maillé-Latour-Landry al Academiei Franceze pentru Les cercles de l’orage (1976); Prix Biguet al Academiei Franceze pentru Céline (1979); Prix Henri-Dumarest al Academiei Franceze pentru La Nartelle (1985); Prix Goncourt pentru La vie de Céline (1988); Prix de la critique al Academiei Franceze pentru La vie de Céline (1988); Grand Prix du roman al Academiei Franceze pentru La Comédie de Terracina (1994).
Cavaler (2004), apoi ofițer (2013) al Legiunii de Onoare.
Cătălina GÎRBEA este profesor universitar la Facultatea de Limbi și Literaturi Străine, Universitatea Bucureşti. Cea mai recentă carte publicată: Le Bouclier dans l’imaginaire medieval, Editura Classiq Garnier, Paris, 2024.
Cristian FULAȘ este scriitor și traducător. Cea mai recentă carte publicată: forma tăcerii, Editura Litera, 2025. Viața lui Céline, de Frédéric Vitoux, este cea mai proaspătă traducere din franceză. A mai tradus integrala În căutarea timpului pierdut, de Marcel Proust, pentru care a primit Premiul Academiei Franceze, „Prix du Rayonnement de la langue et de la littérature françaises” în 2023.
Ovidiu ȘIMONCA este ziarist, redactor la revista Matca.
Viața lui Célline, de Frédéric Vitoux. Traducere din franceză de Cristian Fulaș. Legată, 784 pag. Preș: 89 RON/389 MDL.

Lansare de carte Colțul liniștit al pernei, de Ada Lupu, la Librăria din Centru
2025-11-20 17:20 - 18:00
Joi, 20 noiembrie crt, la ora 17.20, la Librăria din Centru (bd. Ștefan cel Mare, nr.126) din Chișinău, va avea loc lansarea romanului Colțul liniștit al pernei, de Ada Lupu, apărut la Editura Cartier în colecția Rotonda, coordonată de Em.Galaicu-Păun.
Preț promoțional în ziua lansării.
Sesiune de autografe.
Participă:
Nina Corcinschi
Alex Cosmescu
Alina Purcaru
Igor Cobileanski
Ada Lupu
Moderator: Emilian Galaicu-Păun
„La început, mi-a fost greu să citesc aceste texte altfel decât cu vocea extraordinarei actrițe Ada Lupu. După mai multe lecturi, m-am lecuit: poezia de aici are propria voce. Una foarte puternică, pentru că scoate la lumină din subteranele memoriei o lume dură, marginală, un fel de bestiar subacvatic din care te desprinzi cu greu. E multă forță și multă fragilitate în cartea Adei, e multă viață. Pe scurt, e multă poezie adevărată.” (Bogdan Crețu)
„Ada Lupu a fost (poate mai este) scufundată în acvariu: blocul copilăriei – un labirint acvatic, crâșma de cartier ținută de mamă – o balenă oarbă, tatăl – un delfin. Și astăzi, țestoase nevrozate o caută, o adulmecă. Este protejată de îngerul tăcut, care poate fi o forță interioară, un frate, un copil, privirea din oglindă, un semn providențial. Ada Lupu nu este uitată în adâncuri; povestește, plânge, râde, respiră. Trăiește poetic. Trăiește.” (Ovidiu Șimonca)
„Un bloc de patru etaje din anii ’90 în care trăiesc familii ca o singură mare familie, cu – mai ales – nefericirile la comun. Uneori, blocul devine acvariu, orașul devine ocean, cu oameni ca niște animale subacvatice, de la pești piranha și rechini amenințători, la copepodul din specia Sapphirina, safirul de mare, reprezentând bucuria cea rară. Când totul se vede «ca pe sub apă», e vorba despre privirea-înțelegere. Un ochi vede realist, celălalt suprarealist. E privirea copilului devenit adult (sau invers). Multe personaje, povești răscolitoare, o mamă căreia i se spune că totul va fi bine, un înger ocrotitor și care trebuie, la rândul lui, ocrotit ș.a.m.d. Cineva derulează calendarul pe ecranul telefonului și se oprește întâmplător la anul 2329. Jocul timpului-suveică, imagini-metaforă, scene ca de teatru în care o reîntâlnim pe minunata actriță Ada Lupu, acum și o surprinzătoare poetă.” (Simona Popescu)
ADA LUPU s-a născut la 25 septembrie 1991 în Botoșani. Este absolventă a Universității Naționale de Arte „George Enescu” din Iași, iar în prezent activează ca actriță angajată a Teatrului Național „Vasile Alecsandri” din Iași. În paralel, este implicată în proiecte cinematografice și de televiziune.
În 2024 a publicat cartea Radu Afrim picătura prințului Rupert, Fundația Culturală „Camil Petrescu”, București, derivată din teza sa de doctorat, Universul spectacular al lui Radu Afrim.
Joacă personajul Irinei, o jurnalistă de investigație, în serialul Plaha (2025), în regia lui Igor Cobîleanski.
Colțul liniștit al pernei este volumul de debut al poetei Ada Lupu.
Nina CORCINSCHI este critic și istoric literar. Cea mai recentă carte publicată: Imagine. Imaginar. Reprezentare (coordonatoare), Editura Cartier, 2023.
Alex COSMSCU este poet și filozof. Cea mai proaspătă carte publicată: Un spațiu blând, care mă primește cum m-ar îmbrățișa, Editura Cartier, 2013.
Alina PURCARU este scriitoare. În curând, la Editura Cartier, va apărea volumul de poeme Clivaj. Fidelitate.
Igor COBILEANSKI este regizor. Cel mai proaspăt film realizat: serialul Plaha, Jurnal TV.
Emilian GALAICU-PĂUN este scriitor și traducător, redactor-șef al Editurii Cartier. Cel mai recent volum: Times New. Roman 12/18, Editura Cartier, 2024.
Colțul liniștit al pernei, de Ada Lupu (Rotonda). Broșată, 100 pag. Preț: 33 RON/139 MDL
Poți procura cartea și online, oriunde ai fi. E simplu. Intră pe cartier.ro, cu livrare din București, sau pe cartier.md, cu livrare din Chișinău.
În Rotonda au mai apărut:
Tu și alte femei, de Dumitru Crudu
Tot ce rămâne, de George C.Dumitru
Splendida poveste accident, de Dumitra Râșnoveanu
Aicea-i și raiul, și iadul. Republica Moldova: un veac de istorie trăită, de Paula Erizanu
M-a făcut mama existențialist, de Constantin Cheianu
Al nostru, de Mihai Răcilă
Fantoma blondă, de Boris Cremene
Lucrări de mentenanță pe Drumul Mătăsii, de Sorin Hadârcă
Nord, de Dan Sociu
Regatul disfuncției, de Sorina Rîndașu
Un râs ca un zgomot de sticle sparte, de Cristina Drăghici
Politici de confidențialitate, de Sorin Despot
Nu doare când dormi, de Alina Țârcoman-Ochea
Nickel, de Cristina Hermeziu
În zori ca după un sfârșit de lume, de Emanuel Guralivu
Auzi cum cântă conestoga? de Doru Ciocanu
Înzecit, de Nicolae Popa
Și-am să devin erou. Texte egoiste, de Gheorghe Erizanu
Sindromul Joubert, de Tiberiu Neacșu
Legată cu funia de pământ, de Lorina Bălteanu
Casa mai multor primăveri (roman), de Alexandru Bordian
Jurnal precar, de Tamara Cărăuș
Kaulas (roman), de Gelu Diaconu

Lansare de carte Clivaj. Fidelitate, de Alina Purcaru, la Librăria din Centru
2025-11-27 17:20 - 18:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Clivaj. Fidelitate, de Alina Purcaru, la Librăria din Centru
Joi, 27 noiembrie crt, la ora 17.20, la Librăria din Centru (bd. Ștefan cel Mare, nr.126) din Chișinău, va avea loc lansarea volumului Clivaj. Fidelitate, de Alina Purcaru, apărut la Editura Cartier în colecția Rotonda, coordonată de Em.Galaicu-Păun.
Preț promoțional în ziua lansării.
Sesiune de autografe.
Participă:
Cristina Dicusar
Alex Cosmescu
Lucia Țurcanu
Alina Purcaru
Moderator: Emilian Galaicu-Păun
ALINA PURCARU (n. 1982) este scriitoare, traducătoare și publicistă. A absolvit Facultatea de Limbi şi Literaturi Străine din cadrul Universităţii Bucureşti, are un masterat în Teorie literară și Literatură comparată, obținut la aceeași Universitate, a lucrat în presa culturală şi a publicat constant cronici de carte şi articole în reviste culturale prestigioase. A debutat cu volumul de poeme rezistență (Editura Cartea Românească, 2016), urmat de alte două, Indigo (Editura Tracus Arte, Bucureşti, 2018) și Tot mai multă splendoare (Cartier, 2022). Este coautoare a romanului colectiv Rubik (Editura Polirom, 2008) şi coordonatoare a cinci volume colective: Poveşti cu scriitoare şi copii (Editura Polirom, 2014) și 10.000 de semne/Otros 10.000 caracteros (antologie bilingvă de proză românească, în ediție româno-spaniolă, apărută la Editura ICR în 2017) și Un secol de poezie română scrisă de femei (volumele I, II și III, împreună cu Paula Erizanu, Editura Cartier, 2019, 2020, 2021). A scris două cărţi pentru copii, Catrina și marele Domn Somn şi Un unicorn în muzeul de oase (ambele cu ilustrații de Mihaela Paraschivu, publicate la Editura Cartier, 2017, 2018).
Este prezentă cu poeme și eseuri critice în reviste literare și în mai multe volume colective: Cum citesc bărbații cărțile femeilor (volum coordonat de Lia Faur și Șerban Axinte la Editura Polirom, 2017), Tu, înainte de toate. O antologie a poeziei contemporane de dragoste, coordonată de Cosmin Perța (Editura Paralela 45, 2018), Ea. Perspective feministe asupra societăţii româneşti (volum coordonat de Oana Zamfirache, Editura Curtea Veche Publishing, 2019), Arta revendicării. Antologie de poezie feministă (volum coordonat de Medeea Iancu, Fractalia și LitFem, 2020), Izolare (volum coordonat de Alexandra Rusu, Nemira, 2020), Generația de aur (volum coordonat de Vasile Leac, Fractalia, 2020) și Perturbări în desfășurare. O antologie a prezentului ( volum coordonat de Vasile Leac, Fractalia, 2021). Selecții din poemele sale au apărut în limbile spaniolă, maghiară, suedeză și greacă.
Primul volum, rezistență, a fost nominalizat la Premiul Național „Mihai Eminescu” pentru debut, al doilea, Indigo, a primit premiul ”Gheorghe Iova”, iar Tot mai multă splendoare a câștigat patru premii importante: Premiul „Observator Universitas”, Premiul „Z9 Poetry”, Premiul „Leibniz” pentru poezie și Cartea de poezie a anului 2022, în cadrul Galei Tinerilor scriitori. Este membră PEN şi publică în mod susținut articole de critică literară și interviuri cu scriitori români și străini.
„Alina Purcaru scrie o poezie intensă, profundă a maturizării și maturității. Lectura acestor texte este de fapt o călătorie în viața fetelor și a femeilor, în lumea lor construită din cioburi de frumusețe, de tristețe și bucurie. Nu e o călătorie ușoară, nu e un drum simplu, e un proces. Când am început volumul Clivaj, am crezut că citesc o poezie de dragoste. Treptat am înțeles că, scriind despre dragoste (într-un sens larg și generos), Alina Purcaru scrie de fapt despre societate, traversează împreună cu noi vaste spații ale contemporaneității, pe care le trăim fără să le simțim, pe lângă care trecem în fugă: războaiele, hotelurile, vitrinele magazinelor, geografii improbabile și alienante precum un oraș ca Dubaiul, care nu apare aici deloc întâmplător. Toate legate sub cupola iubirii: filială, între prietene, între iubiți. Unul dintre cele mai frumoase volume pe care le-am citit în ultimii ani!” (Elena Vlădăreanu)
Cristina DICUSAR este critic literar. Publică cronici și recenzii de întâmpinare în revista Timpul.
Alex COSMESCU este filozof și poet. Cel mai recent volum publicat: Un spațiu blând, care mă primește cum m-ar îmbrățișa, Editura Cartier, 2013.
Lucia ȚURCANU este critic literar. Cel mai proaspăt volum publicat este Antologie de poezie tânără din Basarabia, Editura Arc, 2022.
Emilian GALAICU-PĂUN este scriitor și traducător, redactor-șef al Editurii Cartier. Cel mai recent volum: Times New. Roman 12/18, Editura Cartier, 2024.
Clivaj. Fidelitatea (poeme), de Alina Purcaru (Rotonda). Broșată, 96 pag. Preț: 33 RON/139 MDL
Poți procura cartea și online, oriunde ai fi. E simplu. Intră pe cartier.ro, cu livrare din București, sau pe cartier.md, cu livrare din Chișinău.
În Rotonda au mai apărut:
Colțul fericit al pernii, de Ada Lupu
No return point, de Luminița Amarie
N-am chef să mor, de Laura T.Ilea
Tu și alte femei, de Dumitru Crudu
Tot ce rămâne, de George C.Dumitru
Splendida poveste accident, de Dumitra Râșnoveanu
Aicea-i și raiul, și iadul. Republica Moldova: un veac de istorie trăită, de Paula Erizanu
M-a făcut mama existențialist, de Constantin Cheianu
Al nostru, de Mihai Răcilă
Fantoma blondă, de Boris Cremene
Lucrări de mentenanță pe Drumul Mătăsii, de Sorin Hadârcă
Nord, de Dan Sociu
Regatul disfuncției, de Sorina Rîndașu
Un râs ca un zgomot de sticle sparte, de Cristina Drăghici
Politici de confidențialitate, de Sorin Despot
Nu doare când dormi, de Alina Țârcoman-Ochea
Nickel, de Cristina Hermeziu
În zori ca după un sfârșit de lume, de Emanuel Guralivu
Auzi cum cântă conestoga? de Doru Ciocanu
Înzecit, de Nicolae Popa
Și-am să devin erou. Texte egoiste, de Gheorghe Erizanu
Sindromul Joubert, de Tiberiu Neacșu
Legată cu funia de pământ, de Lorina Bălteanu
Casa mai multor primăveri (roman), de Alexandru Bordian
Jurnal precar, de Tamara Cărăuș
Kaulas (roman), de Gelu Diaconu

Reduceri la cărți bune în ajun de Moș Niculae
2025-12-05 09:00 - 21:00 | Librăria din Hol & Librăria din Centru, Chisinau, 2012
Reduceri la cărți bune în ajun de Moș Niculae
Vineri, 5 decembrie crt, în ajun de Moș Niculae, toate cărțile editurilor românești (Humanitas, Cartier, Art, Polirom, Curtea Veche, Sadoveanu, Epica, Aramis, Polisalm, Trei, Arthur, Girasol, Casa de Pariuri Literare, Junimea, Cartea românească, Flamingo, Cartex, Pandora M, Trei, RAO, Max Blecher, Paralela 45, Steaua Nordului) se vor vinde cu 60 la sută din preț în Librăriile Cartier din Chișinău (Librăria din Centru, bdul Ștefan cel Mare nr.126 și Librăria din Hol, str.București nr.68).
Librăriile vor avea un program special: de la ora 9.00 până la ora 21.00.
Autorii și redactorii Cartier Vă vor ajuta să alegeți cărțile bune, să faceți economii pentru alte dichisuri, vor oferi autografe.
Recomandăm din oficiu și fără regrete pentru dvs doar câteva titluri:
Albinuța, de Grigore Vieru și Lică Sainciuc (colecția Cartier codobelc)
Alice în Țara Minunilor, de Lewis Carroll. Ilustrații de Irina Dobrescu (colecția Cartier codobelc)
Cartea de plastilină, de Ionela Hadârcă. Ilustrații de Maxim Bivol (colecția Cartier codobelc)
Descântece de bune maniere, de Ionela Hadârcă. Ilustrații de Veronica Neacșu (colecția Cartier codobelc)
Goldie pleacă în vacanță, de Cristian Fulaș. Ilustrații de Keszeg Agnes (colecția Cartier codobelc)
Dicționar al greșelilor de limbă, de Valentin Guțu (Cartea de referință)
Istoria limbii române, de Dan Ungureanu (Cartea de referință)
Moldova: oameni, locuri, bucătărie și vin (ediții în română, engleză și franceză), de Angela Brașoveanu și Roman Rybaleov (colecția de artă)
În căutarea timpului pierdut (volumele I, II, III, IV, V, VI, VII), de Marcel Proust. Într-o nouă traducere din franceză de Cristian Fulaș (Cartier de colecție)
Grădina de sticlă, de Tatiana Țîbuleac (colecția Cartier popular)
Vara în care mama a avut ochii verzi, de Tatiana Țîbuleac (colecția Cartier popular)
Pe contrasens, de Oleg Serebrian (colecția Cartier popular)
Woldemar, de Oleg Serebrian (colecția Cartier popular)
Legată cu funia de pământ, de Lorina Bălteanu (colecția Cartier popular)
Aicea-i și raiul, și iadul, de Paula Erizanu (colecția Cartier popular)
Orașul promis, de Valentina Șcerbani (colecția Cartier popular)
Cartea foametei, de Larisa Turea (colecția Cartier istoric)
Cum să câștigi un război informațional, de Peter Pomerantsev (colecția Cartier istoric)
Asta nu e propagandă, de Peter Pomerantsev (colecția Cartier istoric)
Diplomația Vechiului Regat (1878 – 1914), de Rudolf Dinu (colecția Cartier istoric)
Sunt peste 15 000 de titluri de carte pentru copii, beletristică contemporană și clasică, carte pentru adolescenți, carte de artă, carte de istorie și antropologie, poezie clasică și contemporană, care pot face cu cinste o bună bibliotecă.
Cărțile se vor vinde în limita stocului disponibil.
Ne vedem în Librăriile Cartier în ajun de Moș Niculae. Începem frumos sărbătorile de iarnă.

La apa morților, de Dan Alexe, la Librăria din Centru
2025-12-11 17:20 - 18:00
La apa morților, de Dan Alexe, la Librăria din Centru
Joi, 11 decembrie, la ora 17.20, la Librăria din Centru (bd. Ștefan cel Mare, nr.126) din Chișinău, va avea loc lansarea volumului La apa morților, de Dan Alexe, apărut la Editura Humanitas.
Preț promoțional în ziua lansării.
Sesiune de autografe.
Participă:
Dan Alexe
Victoria Cușnir
Emilian Galaicu-Păun
Împletind autobiografia, antropologia și (auto)ironia, romanul-confesiune al lui Dan Alexe evocă în culori vibrante un tablou din viața cenușie a unui sat din Bărăganul anilor ’60–’70. Prin ochii copilului și ulterior adolescentului, care își pierde inocența descoperind treptat duplicitatea adulților, erotismul și moartea, romanul reconstituie dureros de real copilăria petrecută în comunism, zugrăvind totodată o frescă socială burlescă, cu personaje sfâșiate, vii și dialoguri savuroase. Densă, mustind de umor, dar străbătută de amărăciune, La apa morților surprinde esența unei Românii dispărute și oferă în același timp o perspectivă surprinzătoare asupra faliilor universului totalitar, fiind scrisă cu luciditatea unui etnolog și cruzimea unui poet care refuză nostalgia.
DAN ALEXE, scriitor, lingvist, cineast și jurnalist, (n. 1961) are un Master’s Degree în Istoria Civilizațiilor de la École des Hautes Études en Sciences Sociales din Paris. A studiat limbile iraniene în Afganistan și Asia Centrală, precum și pe cele din Caucaz, în special georgiana, cecena și limbile din Daghestan. A realizat filme documentare în Cecenia, Afganistan, Pakistan, Kosovo și Asia Centrală, dintre care două de mare succes și multipremiate despre dervișii urlători din Balcani și despre ultimii evrei din Afganistan. După ce a părăsit România în 1988, odată stabilit în Belgia, la Bruxelles, Dan Alexe a colaborat, ca ziarist freelance, cu BBC, Europa Liberă și publicațiile grupului german WAZ. A publicat teatru în România, texte despre Joyce și despre Cecenia în Franța, cronici turistice în Croația. La Humanitas i-au apărut: în 2014 (reed. 2021, revăzut și adăugit) volumul de proză scurtă Miros de roșcată amară și alte povestiri scandaloase, în 2015 (reed. 2021, revăzut și adăugit) volumul de eseuri pe teme lingvistice și culturale Dacopatia și alte rătăciri românești, iar în 2022 continuarea acestui volum, Babel: La început a fost Cuvântul. Blogul său, intitulat Dan Alexe’s Flea Market (https://cabalinkabul.com), este foarte urmărit în mediile culturale din România.
Victoria CUȘNIR este jurnalistă la Radio România Chișinău.
Emilian GALAICU-PĂUN este scriitor și traducător, redactor-șef al Editurii Cartier. Cel mai recent volum: Times New. Roman 12/18, Editura Cartier, 2024.
La apa morților, de Dan Alexe, Editura Humanitas. Broșată, 296 pag. Preț: 59 RON/ 249 MDL.

Lansare de carte Colțul liniștit al pernei, de Ada Lupu, la Casa Cărții din Iași
2025-12-19 18:00 - 19:00 | Casa Cărții din Iași (bd. Ștefan cel Mare, nr.67), bd. Ștefan cel Mare, nr.67, Iași, Romania
Colțul liniștit al pernei, de Ada Lupu, la Casa Cărții din Iași
Vineri, 19 decembrie, la ora 18.00, la Casa Cărții din Iași (bd. Ștefan cel Mare, nr.67), va avea loc lansarea volumului Colțul liniștit al pernei, de Ada Lupu, apărut la Editura Cartier în colecția Rotonda, coordonată de Em.Galaicu-Păun.
Sesiune de autografe.
Participă:
Ada Lupu
Nicoleta Dabija
Nicoleta Munteanu
Ovidiu Șimonca
Călin Ciobotari
Moderator: Bogdan Crețu
„La început, mi-a fost greu să citesc aceste texte altfel decât cu vocea extraordinarei actrițe Ada Lupu. După mai multe lecturi, m-am lecuit: poezia de aici are propria voce. Una foarte puternică, pentru că scoate la lumină din subteranele memoriei o lume dură, marginală, un fel de bestiar subacvatic din care te desprinzi cu greu. E multă forță și multă fragilitate în cartea Adei, e multă viață. Pe scurt, e multă poezie adevărată.” (Bogdan Crețu)
„Ada Lupu a fost (poate mai este) scufundată în acvariu: blocul copilăriei – un labirint acvatic, crâșma de cartier ținută de mamă – o balenă oarbă, tatăl – un delfin. Și astăzi, țestoase nevrozate o caută, o adulmecă. Este protejată de îngerul tăcut, care poate fi o forță interioară, un frate, un copil, privirea din oglindă, un semn providențial. Ada Lupu nu este uitată în adâncuri; povestește, plânge, râde, respiră. Trăiește poetic. Trăiește.” (Ovidiu Șimonca)
„Un bloc de patru etaje din anii ’90 în care trăiesc familii ca o singură mare familie, cu – mai ales – nefericirile la comun. Uneori, blocul devine acvariu, orașul devine ocean, cu oameni ca niște animale subacvatice, de la pești piranha și rechini amenințători, la copepodul din specia Sapphirina, safirul de mare, reprezentând bucuria cea rară. Când totul se vede «ca pe sub apă», e vorba despre privirea-înțelegere. Un ochi vede realist, celălalt suprarealist. E privirea copilului devenit adult (sau invers). Multe personaje, povești răscolitoare, o mamă căreia i se spune că totul va fi bine, un înger ocrotitor și care trebuie, la rândul lui, ocrotit ș.a.m.d. Cineva derulează calendarul pe ecranul telefonului și se oprește întâmplător la anul 2329. Jocul timpului-suveică, imagini-metaforă, scene ca de teatru în care o reîntâlnim pe minunata actriță Ada Lupu, acum și o surprinzătoare poetă.” (Simona Popescu)
ADA LUPU s-a născut la 25 septembrie 1991 în Botoșani. Este absolventă a Universității Naționale de Arte „George Enescu” din Iași, iar în prezent activează ca actriță angajată a Teatrului Național „Vasile Alecsandri” din Iași. În paralel, este implicată în proiecte cinematografice și de televiziune.
În 2024 a publicat cartea Radu Afrim picătura prințului Rupert, Fundația Culturală „Camil Petrescu”, București, derivată din teza sa de doctorat, Universul spectacular al lui Radu Afrim.
Joacă personajul Irinei, o jurnalistă de investigație, în serialul Plaha (2025), în regia lui Igor Cobîleanski.
Colțul liniștit al pernei este volumul de debut al poetei Ada Lupu.
Nicoleta DABIJA este scriitoare. Cea mai recentă carte publicată: Îndrăgostitul cu o sută de chipuri, Editura Cartea Românească Educațional, 2019.
Nicoleta MUNTEANU este profesoară de limbă și literatură română, cofondatoare Alecart.
Ovidiu ȘIMONCA este jurnalist și editor Matca.
Călin CIOBOTARI este jurnalist cultural. Cea mai recentă carte publicată: O istorie a sărutului în teatru, Editura Cartea Românească Educațional, 2022.
Bogdan CREȚU este scriitor și critic literar. Cea mai recentă carte publicată: Mai puțin decât dragostea, Editura Polirom, 2023.
Colțul liniștit al pernei, de Ada Lupu (Rotonda). Broșată, 100 pag. Preț: 33 RON/139 MDL
Poți procura cartea și online, oriunde ai fi. E simplu. Intră pe cartier.ro, cu livrare din București, sau pe cartier.md, cu livrare din Chișinău.
În Rotonda au mai apărut:
Clivaj. Fidelitatea (poeme), de Alina Purcaru
No return point (poeme), de Luminița Amarie
N-am chef să mor (roman), de Laura T.Ilea
Când ești fericit, lovește primul (roman), de Tatiana Țîbuleac
Tu și alte femei (roman), de Dumitru Crudu
Tot ce rămâne (roman), de George C.Dumitru
Splendida poveste accident (roman), de Dumitra Râșnoveanu
Aicea-i și raiul, și iadul. Republica Moldova: un veac de istorie trăită (docuficțiune), de Paula Erizanu
M-a făcut mama existențialist (eseu), de Constantin Cheianu
Al nostru (roman), de Mihai Răcilă
Fantoma blondă (eseu), de Boris Cremene
Lucrări de mentenanță pe Drumul Mătăsii (eseu), de Sorin Hadârcă
Nord (poeme), de Dan Sociu
Regatul disfuncției (poeme), de Sorina Rîndașu
Un râs ca un zgomot de sticle sparte (poeme), de Cristina Drăghici
Politici de confidențialitate (poeme), de Sorin Despot
Nu doare când dormi (poeme), de Alina Țârcoman-Ochea
Nickel (roman), de Cristina Hermeziu
În zori ca după un sfârșit de lume (poeme), de Emanuel Guralivu
Auzi cum cântă conestoga? (roman), de Doru Ciocanu

Lansare de carte Cerul alege și Aer verde, matern, de Grigore Vieru, la Librăria din Centru
2026-02-12 17:20 - 18:00 | Librăria din Centru, bd.Ștefan cel Mare și Sfânt, nr. 126, Chișinău, 2060, Moldova, Republic of
Cerul alege și Aer verde, matern, de Grigore Vieru, la Librăria din Centru
Joi, 12 februarie crt, la ora 17.20, la Librăria din Centru (bd. Ștefan cel Mare, nr.126) din Chișinău, va avea loc lansarea volumelor Cerul alege și Aer verde, matern, de Grigore Vieru, apărute la Editura Cartier în Cartier de colecție, coordonată de Em.Galaicu-Păun și Dorin Onofrei.
Preț promoțional în ziua lansării.
Participă:
Vasile Romanciuc
Marcela Benea
Mihai Ciobanu
Călin Vieru
Moderator: Emilian Galaicu-Păun
GRIGORE VIERU s-a născut pe 14 februarie 1935, în satul Pererita, judeţul Hotin (azi raionul Briceni), în familia lui Pavel şi Eudochia Vieru (n. Didic). După absolvirea şcolii de 7 clase din satul natal (1950), urmează şcoala medie din oraşul Lipcani (1953). Este licenţiat al Facultăţii de Filologie şi Istorie a Institutului Pedagogic „Ion Creangă” (1958). Debut editorial cu placheta de versuri pentru copii, Alarma. Redactor la revista pentru copii Scânteia leninistă (actualmente Noi) şi la ziarul Tânărul leninist (actualmente Florile dalbe). Între 1960-1963, redactor la Editura Cartea Moldovenească. În 1968, publică volumul Numele tău, cu o prefaţă de Ion Druţă, volum definitoriu pentru „Primăvara pragheză” a literaturii române din Basarabia, în care întâlnim următoarele nume (în titlul poeziilor sau ca dedicaţie): Lucian Blaga, Tudor Arghezi, Brâncuşi, Marin Sorescu, Nicolae Labiş, niciodată reluate în alte volume din perioada sovietică. În 1973 face prima vizită în România, în cadrul unei delegaţii de scriitori sovietici; revine în 1974 şi 1977, la invitaţia Uniunii Scriitorilor din România. În 1978, publică la Editura Junimea din Iaşi volumul Steaua de vineri (selecţie de Horia Zilieru). În 1981 îi apare la Editura Albatros din Bucureşti, volumul Izvorul şi clipa (colecţia „Cele mai frumoase poezii”, cu o prefaţă de Marin Sorescu). Laureat al Premiului de Stat al RSS Moldoveneşti (1978) pentru antologia Un verde ne vede. Se implică în Mişcarea de Eliberare Naţională, fiind ales în 1989 deputat al poporului. În 1988 i se acordă Diploma de Onoare H.Ch. Andersen a Consiliului Internaţional al Cărţii pentru Copii şi Tineret. Membru corespondent al Academiei Române, din 1993. Se stinge din viaţă pe 18 ianuarie 2009, în urma unui accident de maşină, având parte (pe 20 ianuarie) de funerarii naţionale. Este decorat post-mortem cu Ordinul Naţional „Steaua României” în grad de Mare Cruce.
Opera poetică: Versuri (1965), Numele tău (1968), Versuri (1971), Aproape (1974), Un verde ne vede (1976), Steaua de vineri (1978), Fiindcă iubesc (1980), Izvorul şi clipa (1981), Taina care mă apără (1983), Scrieri alese (1984), Rădăcina de foc (1988), Hristos nu are nici o vină (1991), Acum şi în veac (1997), Strigat-am către tine (1999) ş.a.
Vasile ROMANCIUC este poet. Cea mai proaspătă carte publicată: Vă iubesc fără pauze, Editura Cartier (Cartier de colecție nr.55), 2024.
Marcela BENEA este poet. Cea mai recentă carte publicată: Eu sunt cartea, Editura Cartier, 2022.
Mihai CIOBANU este interpret de muzică populară. În 2022, la Editura Arc, a apărut volumul Artistul Mihai Ciobanu, busuioc pe portativ, de Valeriu V.Turea
Călin VIERU este fiul poetului Grigore Vieru. Este om de afaceri.
Emilian GALAICU-PĂUN este scriitor și traducător, redactor-șef al Editurii Cartier. Cel mai recent volum: Times New. Roman 12/18, Editura Cartier, 2024.
Aer verde, matern, de Grigore Vieru. Poeme alese de Vasile Romanciuc. Fotografii de Valerie Volontir (Cartier de colecție nr.68). Supracopertă, legată, 400 pag. Preț:69 RON/299 MDL
Cerul alege (aforisme), de Grigore Vieru. Fotografii de Valerie Volontir (Cartier de colecție nr.67). Supracopertă, legată, 224 pag. Preț:49 RON/199 MDL
Poți procura cartea și online, oriunde ai fi. E simplu. Intră pe cartier.ro, cu livrare din București, sau pe cartier.md, cu livrare din Chișinău.
În Cartier de colecție au mai apărut:
Hamlet, de William Shakespeare. O nouă traducere de Dan Sociu. Fotografii de Elena Donciu (nr.62)
Maniera sau Cât de departe am mers, de Vasile Baghiu. Poeme alese de Mihai Iovănel (nr.63)
Stepe (poeme alese 2006 – 2025), de Rita Chirian. Fotografii de Corneliu Drăgan (nr.64)
Lauda clipei de acum, de Romulus Bucur. Poeme alese de Teodora Coman. Fotografii de Anda Lupuleț (nr.65)
Jucăria mortului, de Constantin Acosmei. Prefață de O.Nimigean. Fotografii de Michael Astner (nr.66)

6 martie, Noaptea cărților deschise: program prelungit, reduceri de 50 la sută, premiul Om de cuvânt 2026
2026-03-06 09:00 - 23:00 | Librăria din Hol & Librăria din Centru, Chisinau, 2012
6 martie, Noaptea cărților deschise: program prelungit, reduceri de 50 la sută, premiul Om de cuvânt 2026
Editura Cartier împlinește 31 de ani.
Cu această ocazie, vineri, 6 martie crt, în Librăriile Cartier va avea loc Noaptea Cărților Deschise, ediția a XVII-a. Cărțile Cartier se vor vinde la jumătate de preț (Librăria din Centru, bdul Ștefan cel Mare nr.126 și Librăria din Hol, str. București nr.68 și de pe cartier.md, librăria noastră online, cu livrare prin curieri).
Librăriile vor avea un program prelungit: de la ora 9.00 până la ora 23.00.
Autori Cartier vor fi în librării pentru autografe, recomandări.
Scriitori de top vor recomanda cărți de raftul întâi.
Premiul Om de Cuvânt 2026 va fi ales dintre cei cinci finaliști în seara de vineri (de la 18.15), 6 martie, la Librăria din Centru.
Trofeul Om de Cuvânt este creat de sculptorul Pavel Obreja.
Nominalizări:
Mircea V.Ciobanu, scriitor
Dumitru Crudu, scriitor
Gelu Diaconu, scriitor
Iulian Filip, scriitor
Silvia Hodorogea, jurnalistă TV
Juriul este format din 5 persoane din cadrul echipei Cartier (librar, director vânzări, director artistic, redactor-șef, director). Nu poate fi influențat. E foarte subiectiv. E onest. Fiecare membru al juriului propune cinci candidați, primul având și punctaj maxim (5 puncte), ultimul 1 punct. Apoi facem totalurile celor cinci membri ai juriului. Învingătorul are maximum de puncte, acumulate din toate nominalizările. Premiul se oferă învingătorului o singură dată.
Laureații Om de cuvânt: Vladimir Beșleagă (2013), Maria Șleahtițchi (2014), Lucia Țurcanu (2015), Dorin Recean (2016), Eugen Lungu (2017), Mariana Jitari (2018), Vasile Romanciuc (2019), Victoria Cușnir (2020), Bogdan Crețu (2021), Nina Corcinschi (2022), Alexandru Cosmescu (2023), Ana Mărgineanu (2024), Slava Sambriș (2025).
Cărțile se vor vinde în limita stocului disponibil.
Puteți consulta lista cărților Cartier pe cartier.md
